
Ny epoke...? 


Nu, da 1964 er lidt på afstand, og man har 
nogenlunde overblik over det rapportmateriale, som 
året bragte, er der visse ting, det er værd at be¬ 
mærke. 

Lad os for det første slå fast, at det har været 
et år med en enorm UFO-aktivitet over hele Jor¬ 
den. Antallet af observationer er så stort, at 1964 
tåler sammenligning med en hvilken som helst af de 
tidligere »højkonjunkturer« siden 1947. Hertil kom¬ 
mer, at det ikke bare er overflyvninger, »mærkelige 
lys« og andre af de mere »tyndbenede« observatio¬ 
ner, der har været mange af. 

På bagsiden af sidste nummer af UFO-NYT 
bragte vi beretningen om en landing i New Mexico, 
— et tilfælde, der er meget vanskeligt at bortfor¬ 
klare, og som da også var genstand for stor op¬ 
mærksomhed fra hele den amerikanske presse igen¬ 
nem flere måneder. Også i mange europæiske blade 
har denne begivenhed været udførligt behandlet. 
Men selv sådanne beretninger kan blive »hverdags¬ 
kost«, — og man reserverer de store overskrifter 
til andre slags nyheder. 

Små bogstaver »høres« imidlertid ikke så godt 
tværs over Atlanten, og det er vel derfor de færre¬ 
ste her hjemme, der ved, at den overraskende lan¬ 
ding i New Mexico alene i USA er blevet efter¬ 
fulgt af mindst 23 andre, lignende landinger, heraf 
mange er lige så vel-dokumenterede: Øjenvidner, 
der har været »almindelige, men troværdige men¬ 
nesker« — aftryk i jorden — ncdklemt og afsveden 
plantevækst — o.s.v. Hertil kommer, at der i samme 
periode — fra april til hen på eftersommeren — 
har været mindst 34 observationer på nært hold af 
flyvende objekter. Også dette tal gælder USA alene. 
Hertil kommer så landinger cg observationer fra 
den øvrige verden og fra resten af året. 

Der er således ikke ligefrem mangel på »bevis¬ 
materiale«, snarere tværtimod. Man kan roligt sige, 
at aldrig før har så meget hobet sig op på så kort 
tid. 1964 var et tallerken-år, der vil blive husket. 

Der findes UFO-forskere, der har ment at kunne 
påvise ud fra det foreliggende rapportmateriale, at 
UFO-aktiviteten fra tid til anden pludselig skifter 
karakter i en eller flere henseender; nogle går endda 


så vidt, at de angiver et bestemt, fast antal år mel¬ 
lem hver gang. (Se artiklen »Et skridt fremad« i 
sidste nummer). Endvidere findes der kontaktper¬ 
soner som f.eks. Adamski, der hævder, at rumfol¬ 
kene — i deres bestræbelser på at føre Jordens be¬ 
folkning frem til et bestemt mål — trin for trin 
følger en aldeles fantastisk, omhyggeligt udarbejdet 
langtidsplan. 

Uanset hvad forklaringen er, så er det i hvert 
fald tydeligt, at vi med 1964 er gledet ind i en ny 
fase af udviklingen inden for tallerkensagen. — 
Lad os derfor se lidt på, hvad der kendetegner 
denne nye fase. — 

En tidligere temmelig sjælden UFO-type er be¬ 
gyndt at spille en fremtrædende rolle, — hvilket 
dog ikke betyder, at de hidtil kendte er forsvundet. 
Det drejer sig om en ægformet type, som omtalt 
både i New Mexico-tilfældet og i »En landing på 
farmen« i vort sidste nummer. Det er denne type, 
der tegner sig for en meget stor del af de omtalte 
landinger, og den rapporteres da oftest hvilende på 
fire støtteben. (Hvor ofte er der ikke tidligere ble¬ 
vet rapporteret aftryk i jorden efter — tre kugler!) 
I de tilfælde, hvor besætningen har vist sig, har det 
hver gang været »små mænd«, omkring 4 fod høje. 
Læg i denne forbindelse også mærke til »nissehisto¬ 
rierne« fra England — andetsteds i dette nummer. 
Også dér optræder ægformede objekter, og begge de 
»karakteristiske ingredienser« er således til stede, 
selv om historierne — i den form, de er gengivet — 
virker temmelig latterlige og fantasifulde. Selv om 
Danmark endnu ikke er blevet oversvømmet af 
»vindæg« og »nisser«, så er der dog også her hjemme 
tegn på visse forandringer i UFO-aktiviteten. (Se 
rapportcentralens beretning i sidste nummer, side 
15). 

Det har tidligere været det almindeligste, at man 
kun fandt (formodede) spor efter landinger, og det 
hørte til sjældenhederne eller tilfældighederne, at 
nogen så selve fartøjet — når man ser bort fra de 
egentlige kontakter — Nu, derimod, er det, som om 
mange af landingerne er beregnet på — helt eller 
delvis — at blive iagttaget, og der er tilfælde, hvor 
op til flere vidner har set en større eller mindre 
del af handlingsforløbet. Et særdeles tydeligt eksem- 

pel på, hvad vi mener med, at vidnerne er »almin¬ 
delige, men troværdige« mennesker, har vi netop i 
New Mexico-tilfældet, hvor en »ganske almindelig«, 
men respekteret, offentligt ansat borger, en politi¬ 
mand — kendt af mange — så landingen på sin 
patruljetur. 

Lad os et øjeblik vende opmærksomheden mod 
den samtale, der førtes i »En landing på farmen«. 

— Man kan vist roligt kalde emnerne for »hver¬ 
dagsagtige«, og i hvert fald ikke filosofiske. Det 
hele kunne opfattes som bare et forsøg på at 
»trække tiden lidt ud« — og derved give landman¬ 
den en oplevelse, som der virkelig var lidt »kød på«, 
samtidig med, at indtrykkene kunne nå at bund¬ 
fælde sig. Derudover skænkede rumfolkene ham på 
en fiks måde et personligt bevis på, at han ikke 
havde drømt, (sækken, der senere var forsvundet) 

— og fik samtidig selv lejlighed til at gøre en ende 
på kontakten »uden vrøvl«. 

Men er denne udlægning nu rigtig? — Og hvor 
fører det alt sammen hen? 

Kunne det tænkes, at den senere tids landinger, 
hvadenten de har ført til direkte samtalekontakt 
eller ej, i og for sig ikke skal være andet eller mere 
end — »landinger«, — samtidig med, at de allige¬ 
vel er en slags fortsættelse til tidligere års kon¬ 
takter? 

Kunne det tænkes, at alle disse »almindelige, men 
troværdige« vidner til en god, solid landing, og 
ikke andet, — er den nye fases »kontaktpersoner?« 
Der er jo nemlig ingen tvivl om, at mens hundreder 
af mennesker er blevet vækket til en større erken¬ 


delse gennem Adamski’s, Fry’s og alle de andres 
beretninger, — så har andre tusinder stillet sig 
skeptiske eller direkte afvisende på grund af al den 
»kosmiske filosofi« og de »budskaber til menneske¬ 
heden«, der fulgte i disse kontakters kølvand. 

Ville det så ikke være logisk på nuværende tids¬ 
punkt at forvente — som næste fase — en ny type 
»kontaktpersoner«, der ikke får nogen form for 
»kosmisk budskab« at overbringe, og som fortrins¬ 
vis rekrutteres blandt ganske almindelige menne¬ 
sker uden nogen form for religiøs, mystisk eller 
filosofisk kæphest, de kunne komme til at blande 
ind i beretningerne? Ville sådanne »nøgterne« og 
velunderbyggede beretninger ikke vække helt nye 
kredse af mennesker til erkendelse af rumfolkenes 
eksistens — samtidig med, at de bekræftede mulig¬ 
heden af de tidligere kontakters ægthed — o.s.v. — 

Er det dette, der er ved at ske? — Hvorfor er 
»hovedrollen« blevet overdraget til »små mænd«, 
der kommer per »æg«? — Og hvad kan vi mon 
forvente som den næste fase i udviklingen? — Vi 
kender ikke svarene — og lader derfor spørgsmå¬ 
lene gå videre til læserne. 

Der er endnu et problem, vi gerne vi have opkla¬ 
ret. Det drejer sig om de røde »skrifttegn«, som 
Zamora så på New Mexico-»ægget«, og som i øvrigt 
er blevet set magen til ved en senere »ægge«-obser¬ 
vation. Hvis nogen kender svaret, så fortæl os 
venligst: 

Hvad betyder ( * i ? 


Børge Jensen. 


TEKNISK AKTUELT 


Voskhod 

Det russiske tremandsrumskib vejede 5320 kg 
ifølge officielle russiske opgivelser. Vægten er incl. 
piloter, så selve rumskibets vægt er kun ca. 400 kg 
større end VOSTOK’s. Rumskibet blev opsendt med 
en raket, der havde 7 motorer, der tilsammen gav 
650 tons trykkraft. Vostoks bæreraket havde 6 


motorer med en samlet trykkraft på 600 tons. Begge 
raketter har altså vejet 350-400 tons, men behøver 
ikke at minde mere om hinanden end to raketter 
som ATLAS og TITAN. Opsendelsen skete fra 
Baikonur-kosmodromen på 47° 22* nordlig bredde 
og 65° 25* østlig længde. Man anvendte samme 

rampe som ved VOSTOK-flyvningerne og havde 
måttet forlænge klargøringstårnet. Tidligere havde 
en elevator kørt astronauten helt op til rumskibets 
indgang, men de tre rummænd måtte yderligere 
»gå op ad en stejl stige«. 

MARS 

Mariner 4 fungerer stadig normalt. I midten af 
februar blev den »spurgt« ved hjælp af radiosigna¬ 
ler, om dens TV-kamera fungerede normalt. Da 
svaret var bekræftende, gav man Mariner 4 ordre 
til at fjerne en beskyttelseskappe, der dækkede over 
kameralinsen. Dette skete efter planen, men man 
var bange for, at små støvpartikler skulle frigøres 
og forstyrre Canopus-søgeren med reflekteret sollys. 
Dette skete ikke, og Mariner 4 fortsætter mod 
Mars med Canopus-søgeren pegende mod den rette 
stjerne. 

Det første af de ialt 21 billeder, Mariner 4 tager, 
bliver af Amazonis-ørkenen på den nordlige halv¬ 
kugle i en afstand af 13.400 km. Desuden bliver 
Mare Sirenum og de sydlige ørkener, Phaethontism 
og Aonins Sinus, fotograferet (som grænser op til 
den berømte dannelse »Solens Sø«). Det sidste bil¬ 
lede bliver taget i en afstand af 10.000 km, og vil 
dække et areal på 240X240 km 2 , på dette billede 
vil ting på indtil 3 km udstrækning kunne skelnes. 
Mindste afstand på 8.400 km opnås 21 minutter 
senere. Russerne har været helt tavse om Zond 2. 
Plasmamotorerne var af den sædvanlige type, hvor 
brændstoffet opvarmes til 10.000° Celcius ad elek¬ 
trisk vej. Herved ioniseres det og bliver elektrisk 
ledende, og man kan da med et magnetfelt accele¬ 
rere partiklerne op til over 100 km/sec. Trykkraften 
er naturligvis ganske ringe. 

GEMINI 

Den 19. januar blev Gemini 2 opsendt i en balli¬ 
stisk bane med en største højde på 160 km. Efter 
19 minutter landede det vellykket 3410 km fra 
Cape Kennedy. Rumskibets landingsudstyr (bremse- 
raketter, varmeskjold og faldskærme) fungerede som 
planlagt. Et automatisk system vendte rumskibet 
lige efter frigørelsen fra Titan 2-raketten, så brem- 
serakctterne pegede fremad i den rigtige retning. 
Det samme system sørgede for, at »Equipment Mo- 
dule« (se fotografiet) blev afkastet før bremseraket- 
terne blev tændt. Største acceleration under opsen¬ 
delsen var 7,5 og 9,6 g under landingen. I april skal 


Grissom og Young op på en 3 omganges tur, hvor¬ 
under banehøjde og hældning skal ændres manuelt. 
Besætningen til Gemini 5, der skal være oppe i 7 
dage til november, er nu valgt. Det blev veteranen 
Gordon Cooper og Charles Conrad. Reserver er 
X-15-piloten Armstrong og den civile Elliott See. 

Gemini 3 vil først gå ind i en bane 140-260 km 
oppe. Under slutningen af første omgang over Texas 
vil styreraketter formindske hastigheden, så største 
højde bliver på 170 km. Unden anden omgang vil 
man to gange ændre baneplanet en lille smule. Lige 
før bremseraketterne skal affyres, vil styreraketter 
formindske farten så meget, så hvis bremseraket¬ 
terne svigter, vil luftmodstanden være nok til at 
bringe Gemini til landing. 

RANGER 8 

Den 17. februar blev den 366 kg tunge Ranger 8 
opsendt med en Atlas-Agena B. Først gik Agena B 
trinnet i bane om Jorden 185 km oppe, og blev 
efter ca. 20 min. startet igen, og bragte Ranger 8 
ind i en bane, der ville have ført den 1800 km 
forbi Månen. En midtkursmanøvre 17 timer efter 
opsendelsen bragte den ind på rette kurs (styrera¬ 
ketten fungerede i 59 sec.) og 64 timer 52 min. efter 
starten ramte fartøjet Månen i »Stilhedens Hav«, 
25 km fra det forudberegnede punkt. Ranger 8 tog 
7162 billeder i de sidste minutter før landingen og 
i stedet for som Ranger 7 at styrte næsten lodret 
ned, dannede Ranger 8’s bane en vinkel på 48° 
med Månen; herved blev drabanten i stand til at 
dække et større område. Den fotograferede en 640 
km lang strimmel af Månen, idet den passerede hen 
over Månen i en næsten østlig kurs. Jeg har valgt 
to af Ranger 8’s billeder til at ledsage teksten her. 
Ranger 9 skal i marts fotografere en bjergegn. 

Radarmålinger har vist, at overfladen er flad 
uden store uregelmæssigheder (bekræftet af Ran¬ 
ger 7), og at der findes et let porøst lag 5-10 cm 
tykt (som sten smeltet i vakuum). Det er også radar¬ 
målinger (100 kilowatt på 2388 megahertz), der har 
vist, at Venus roterer så langsomt, at der er 120 
dage mellem solopgangene. Disse målinger har vist, 
at der findes to fremtrædende »landmærker« på 
Venus, og at overfladen er meget tør. De har be¬ 
kræftet Mariner 2’s måling, der viste, at Venus 
intet magnetfelt har. 


Fortsattes side 48 

ADAPTER SECTION 


AGENA 

DOCKING 

STRIKTURE 


EQUIPMENT 

MODULE 


RETRO¬ 

GRADE 

MODULE 


RE-ENTRY MODULE 



1. Gemini. Re-Entry Modu- 
le er den del, som astro¬ 
nauterne er placeret i. Den 
mørke næse indeholder ra¬ 
dar, styreraketter og fald¬ 
skærme. Retrograde-Module 
indeholder bremseraketter. 
De to mørke »huller« er 
dyser til styreraketter. 
Equipment-Module indehol¬ 
der styreraketter og batte¬ 
rier, samt orienterings- og 
stabiliseringsudstyr. Gemini 
er 5,8 m lang og vejer 3200 
k g- 


2. Re-Entry-Module. Man 
ser, hvordan astronauterne 
sidder i drabanten. Lugerne 
sidder på hængsler, så de 
kan åbnes i rummet. 

1. Dette billede er taget fra 
en højde af 756 km, 7 min. 
før Ranger 8 ramte Månen. 
Det store krater hedder De- 
lambre og er 51 km i dia¬ 
meter. Dette billede svarer 
til det bedste, man er i 
stand til at opnå fra Jorden 
med en astronomisk kik¬ 
kert. 


2. Dette billede er taget 4 
min. før landingen i en høj¬ 
de af 435 km. Billedet viser 
genstande, der er 4 gange 
mindre, end man er i stand 
til at se fra Jorden. Det vi¬ 
ser en egn i nærheden af 
kraterne Sabine og Ritter, 
som begge er 30 km i dia¬ 
meter. De to »hjulspor« er 
sandsynligvis dannet ved, at 
måneoverfladen er revnet, 
og overfladematerialet er 
sunket ned i revnerne. Man 
kan desuden se to aflange 
kratere, der ligger på tværs 
af det nederste »hjulspor«. 
Det er sandsynligvis spore¬ 
ne efter meteorer (eller 
sten, der er blevet udslyn¬ 
get, da et større krater blev 
dannet), som er kommet ind 
næsten parallelt med over¬ 
fladen. 

DRABANTOPSENDELSER 

Kosmos 52 blev opsendt den 11. januar i en bane 
205-290 km oppe med en banehældning på 65°. 
Den blev bragt til landing efter 8 dage. Man mener, 
at indretningen af drabanten er som VOSTOK’s, 
og at opsendelsesraketten har to trin: 1 trin har 
5 motorer med en samlet trykkraft på 500 tons og 
2 trin har 1 motor med tryk på 100 tons. Muligvis 
er Vostoks raket en forstærket version med et for¬ 
stærket trin med to motorer. En af opgaverne er 
før en bemandet rumflyvning at gennemflyve banen 
for at undersøge den for meteorer og stråling. Ellers 
bruges de til fotografisk spionage. De består af en 
2,5 tons tung kabine og en 2,5 tons tung instru¬ 
mentsektion. 

Kosmos 53 blev opsendt den 30. januar i en bane 
220-1.175 km oppe med en banehældning på 49°. 
Den ea. 500 kg tunge drabant skal ikke bringes til 
landing. 

Kosmos 54, 55 og 56 blev opsendt med én raket 
den 21. februar i en bane 280-1.866 km oppe, om¬ 
løbstid 106,2 min. 

Kosmos 57 blev opsendt den 22. februar. 

USA: 

Samos 26 blev opsendt 4. december med Atlas- 
Agena i en bane 160-355 km oppe med en bane¬ 
hældning på 97°. 

Samos 27 blev opsendt den 23. januar i en bane 
145-285 km oppe med en banehældning på 102,5°. 

Thor-Agena den 19. december. Bane: 187-414 km 
og 75°. 

Thor-Agena den 21. december. Bane: 227-268 km 
og 70°. 

Thor-Agena den 15. januar. Bane: 183-425 km 
og 75°. 

Thor-Agena (?) den 19. januar. Bane: 468-825 km 
og 98,8°. 

Explorer 26 blev vellykket. Den 46 kg tunge 
drabant fik banen 309-26.200 km og 20,14°. Den 
måler jordens magnetfelt og hastighed og retning 
af protoner og elektroner. Endelig undersøger den, 
hvor meget stråling beskadiger solbatterierne. 

Tiros 9 blev opsendt med Thor-Delta fra Cape 
Kannedy den 22. januar i en bane 706-2583 km 
oppe og med en banehældning på 96,4°. Den høje 
bane (en cirkulær i 700 km’s højde var planlagt) 
skyldes, at 2 .trin brændte 13 sec. for længe. Dra¬ 
banten roterer om en akse vinkelret på baneplanet, 
og dette i forbindelse med, at kameraerne er an¬ 


bragt på siden af drabanten, medfører, at den er i 
stand til at fotografere under en større del af et 
kredsløb end de første 8 Tiros. Vægt: 139 kg. 
(Tiros er en civil vejrdrabant). 

050-2 blev opsendt den 3. februar i en bane 
551-632 km oppe med en banehældning på 33°. 
Den 247 kg tunge drabant blev opsendt med Thor- 
Delta. OSO betyder omkredsende sol observato¬ 
rium, og den studerer røntgen- og gammastråling 
fra solen. OSO 1 opdagede 75 soludbrud og regi¬ 
strerede deres røntgenstråling. Instrumenterne, der 
skal undersøge solen, sidder oven på en roterende 
platform, der stabiliserer drabanten (gyro-virkning). 
Sol-instrumenterne roterer lige så hurtigt, men i 
modsat retning, så de står stille. En orienterings¬ 
mekanisme sørger for, at de peger mod solen. 

Pegasus blev opsendt den 16. februar fra Cape 
Kennedy med en to-trins 510 tons tung Saturn 1. 
Drabanten gik i bane, og dermed har alle 8 forsøg 
med Saturn 1 været vellykkede. Ialt blev 17 tons 
bragt i bane, derefter vejede sidste trin 6,5 tons, 
tekniske instrumenter 1,3 tons, beholder til Pegasus 
1,3 tons, Pegasus 1,5 tons og Apollo-rumskibsmodel 
ca. 6,5 tons. Apollo-rumskibets nødraket virkede 
planmæssigt under opsendelsen. I kredsbanen blev 
først Apollo-rumskibet udløst (det sad øverst), Pe¬ 
gasus-drabanten udfoldene en »vinge« på 29,3x4,3 
m 2 . »Vingen« består af to lag med en spændings¬ 
forskel på 14 volt; når et meteor rammer, fordam¬ 
pes noget metal, og en strøm kan gå imellem pla¬ 
derne. Dette registreres som et elektrisk signal, og 
ved hjælp af det store vingeareal kan man effektivt 
studere meteorstrømme. 

Bane: 494-743 km, banehældning 32° og omløbs¬ 
tid 97 min. 

Den 11. februar blev den tredie Titan 3A op¬ 
sendt af luftvåbenet fra Cape Kennedy. Først gik 
tredie trin ind i en bane 180 km oppe. Da raket¬ 
trinet var nået hen over Californien under første 
omgang, blev det tændt igen og brændte da i 37 sec. 
Herved opnåedes en elliptisk bane med største højde 
på 2780 km. Efter at have kredset 3 timer i denne 
bane, blev raketmotoren startet igen og gjorde ba¬ 
nen cirkulær i 2780 km’s højde. Her blev en 450 kg 
ballastdrabant udløst sammen med en 31,3 kg tung 
militær kommunikationsdrabant. Den skulle yder¬ 
ligere have startet en egen raketmotor og være 
gået ind i en bane med største højde på 18.000 km. 
Dette var det eneste punkt, der mislykkedes. H. S. 

ADAMSKI-NYT 


Spild ikke krudtet... 


For nogen tid siden snakkede en dame i løbet 
af en stiv klokketime omtrent ørerne af et helt sel¬ 
skab — og nåede i al den tid alligevel ikke at få 
sagt andet, end at Adamski’s forklaring på »taller¬ 
kenerne« var fuldkommen umulig, tåbelig, usand¬ 
synlig, alt for kompliceret og kunstig og i det hele 
hele taget fuldkommen sindssvag. — Nej, den gan¬ 
ske naturlige og mest lige-til forklaring var da selv¬ 
følgelig — det måtte da enhver kunne indse —, at 
de kom fra andre »planer« eller »dimensioner« og 
bare materialiserede sig på vores plan. Nå ja — vi 
kunne da måske godt sige, at de kom fra Venus, — 
men de levede altså på et andet »plan« deroppe, og 
hvis en af vore astronauter kom derop, ville han 
ikke kunne se noget til dem, medmindre, altså-. 

Det er åbenbart ret individuelt, hvad man opfat¬ 
ter som »ganske ligetil og selvfølgeligt«, — og en¬ 
hver må naturligvis have ret til at mene, hvad han 
vil. 

Det morsomme — eller rettere sagt: det sørgelige 
ved historien er imidlertid, at det bagefter viste sig, 
at vedkommendes kendskab til Adamski omfattede: 
— To avisomtaler — ja, og så havde hun altså 
hørt-! 

Hvor mange hundrede timers ørkesløs diskussion, 
og hvor meget »krudt« kunne ikke i årenes løb være 
sparet, hvis man bare kunne overholde to princip¬ 
per, der er så selvfølgelige — eller burde være det 
—, at man næsten skammer sig ved at sidde her og 
gøre et stort nummer ud af dem: 

Aldrig at have færdige, urokkelige (forudfatte¬ 
de) meninger om en ting, man ikke har sat sig 
ordentligt ind i. 

Aldrig at lade sig nøje med — og bygge på 
anden- eller tredjehåndsoplysninger, især hvis 
der er blot den mindste risiko for, at de ikke 
er objektivt gengivet. 


Og mon ikke en sådan risiko i temmelig høj grad 
er til stede i tilfældet Adamski, omstridt som han 
jo er! 

Lad dette være en opfordring til læserne. — Ikke 
til blankt at gå ind for hverken det ene eller det 
andet, men til — hvis man ønsker at danne sig en 
mening og give den tilkende — så i det mindste, 
når det er muligt, at bygge den på førstehånds 
kendskab til den pågældende sag. Dette være sagt 
i al almindelighed. 

I det foreliggende tilfælde vil det i praksis sige 
at studere, hvad der siges a f Adamski, frem for 
hvad der siges og skrives o m ham, uanset om dette 
så er for eller imod ham! Objektiv undersøgelse 
forud for eventuel forkastelse eller godkendelse må 
i ét og alt være vort princip. Vi skulle gerne selv 
— i det mindste prøve på at — leve op til den 
»rette videnskabelige holdning«, som man fra »tal¬ 
lerkenside« ofte beskylder astronomer og andre vi- 
denskabsmænd for ikke at indtage! 

Lad mig med det samme opklare en sag, som der 
i tidens løb også er spildt en hel del »krudt« på. 
Man har — med en iver, der var en bedre sag vær¬ 
dig — diskuteret, hvordan Adamski kunne tillade 
sig at kalde sig »professor«, når han overhovedet 
ikke havde nogen akademisk uddannelse, men var 
helt igennem autodidakt. 

Ja, men har han da kaldt sig »professor«? — Ly¬ 
der det ikke lidt mystisk, når der i hans egne bøger 
ikke lægges skjul på, at han aldrig har fået nogen 
uddannelse, men har lært sig det hele selv? 

Forklaringen er følgende: 

Ordet »professio« betyder på latin: En offentlig 
tilståelse om sig selv. (Jensen & Goldschmidt: La- 
tinsk-dansk ordbog, — Gyldendal, 4. optryk 1955). 
Heraf er dannet det amerikanske ord »professor« 
med betydningen: én, der fremfører — holder fore- 

drag om — egne meninger og synspunkter. (The 
American College Dictionary, Random House, 
1963). — Og dét er, hvad Adamski kalder sig. 

At man så i nyere tid også anvender ordet »pro¬ 
fessor« om en videnskabsmand, der forelæser over 
(egne) forskningsresultater, — og at denne betyd¬ 
ning er den eneste, ordet har på dansk, — det kan 
Adamski strengt taget ikke gøre for. 

Ifølge amerikansk sprogbrug kan selv »sæbekasse¬ 
profeterne« i Hyde Park, London, med fuld ret 
kalde sig — professor! 

Lad mig for kuriositetens skyld lige nævne, at 
samme amerikanske ordbog endvidere anfører be¬ 
tydningerne: En lærer i al almindelighed samt — 
(f. ex. bokse-) instruktør! — Men det er der vel 
alligevel ingen, der —-! 

Altså igen: Undersøgelse forud for fordømmelse 
— og krudtet kunne have været sparet! 

Børge Jensen. 

ADAMSKMitteratur 

Af hensyn til nye læsere skal vi bringe følgende 
oversigt. Adamski’s produktion til dato omfatter 
følgende bøger, der alle er udkommet på dansk: 
Flyvende tallerkener er landet. (I samarbejde med 

Leslie; — norsk udgave fås stadig). 

Ombord i rumskibe. 

De fremmede rumskibe og vor fremtid. 

Telepati. (Udsolgt, men genoptrykkes). 

Kosmisk filosofi. 

De tre første er i overvejende grad fortællende 
og rummer kontaktberetningerne samt det væld af 
oplysninger, der hævdes at stamme fra rumfolkene. 
Man kan tro på Adamski eller lade være — det gør 
redaktionen også! — men kedelig læsning er det i 
hvert fald ikke. 

De to sidste værker er rent filosofiske, men meget 
interessante og tankevækkende. 

Hertil kommer en lang række kortere artikler, 
der i tidens løb har været trykt i UFO-nyt eller 
udsendt i duplikeret form. Dette sidste gælder 
»Rummennesker«, der beretter om forholdene på 
Venus — samt »Saturnturen I«, der vil blive genop¬ 
trykt og udsendt sammen med »Saturnturen II« i 
dette forår. 


Anmeldelse 

Det seneste skud på stammen er »Kursus i Livs¬ 
videnskab« (Originalens titel: Science Of Life Study 
Course), der omfatter ialt 12 lektioner. Det bliver 
her hjemme udsendt i 6 hæfter, og det første er ud¬ 
kommet siden sidste nummer af UFO-nyt. Vi cite¬ 
rer af H. C. Petersens forord til første hæfte: 

»De af vore læsere, som har læst »Telepati« og 
»Kosmisk Filosofi«, vil bemærke, at stoffet i dette 
kursus — selv om det på mange måder er identisk 
med de to nævnte bøgers stof — har fået en inter¬ 
essant drejning til at være umiddelbart mere ram¬ 
mende og umiddelbart lettere omsætteligt til daglig 
anvendelse«. 

Dette betyder imidlertid ingenlunde, at man fuldt 
ud k a n leve op til denne filosofi i første omgang. 
— Det vil sikkert for de fleste menneskers vedkom¬ 
mende kræve lang tid træning. Derimod er det rig¬ 
tigt, at — »George Adamski’s fortællemåde er så 
enkel og ligetil, at —« selve studiet »— skulle 
kunne blive som en leg«. 

Alt bliver gentaget, vendt og drejet på så mange 
måder, at man — trods stoffets meget sublime ka¬ 
rakter — dårligt kan undgå til sidst at forstå, hvad 
der menes, samt hvad man skal tilstræbe— og hvor¬ 
dan man skal gribe det an. Det sidste er man ellers 
ikke forvænt med i filosofiske værker! 

Denne grundige bearbejdning af stoffet foregår 
blandt andet ved flittig brug af »billeder« og sam¬ 
menligninger, — og her har vi Adamski’s svage 
punkt. Han går til tider i sine billeder »lige let 
nok hen over visse videnskabelige detailler« —, 
men de er kun ment som grove sammenligninger, — 
forsøg på at anskueliggøre noget mere abstrakt. — 
Fejlene er der imidlertid, og det er synd, for de 
har en fantastisk evne til at drage mange menne¬ 
skers opmærksomhed bort fra det egentlige, nemlig 
de filosofiske tanker, der kommer til udtryk imel¬ 
lem linierne, hvis man prøver at abstrahere ud fra 
de givne eksempler og se de principper, forfatteren 
ønsker at påpege. 

Alt i alt opruller Adamski i sine filosofiske vær¬ 
ker en livsanskuelse , der både med hensyn til teo¬ 
logi og etik er fuldt på højde med — og i enkelte 
henseender endda overgår — de bedste, vi kender. 
Dette må man indrømme ham, skulle det end vise 
sig, at kontaktberetningerne var opdigtede, og filo- 

sofien helt og holdent hans eget værk. Dette sidste 
ville i hvert fald ikke gøre ham ringere end så 
mange andre filosoffer. 

Hæfterne vil fremtræde i off-set, og tilsyneladen¬ 
de har der i første hæfte kun indsneget sig en 
enkelt trykfejl af betydning for indholdet: Side 8: 
»Underbevidstheden« i stedet for blot »bevidsthe¬ 
den« — men heldigvis på et sted, hvor man uvil¬ 
kårligt studser over det, hvorfor misforståelser bur¬ 
de kunne undgås. 

Alt i alt må vi sige, at for den læser, der er inter¬ 
esseret i filosofi som sådan eller i at se, hvad 
Adamski egentlig står for, — og som mener sig i 


stand til at bære over med de nævnte skønheds¬ 
pletter — vil der i dette kursus være mange virke¬ 
lige guldkorn at finde. 

Adamski’s filosofi — uanset hvor han så i øvrigt 
har den fra — kan være den enkle sandhed om 
vor tilværelse, som religionen og den moderne, ma¬ 
terialistiske psykologi hver for sig — og hver på 
sin måde — så grundigt har fprplumret. 

Hæfterne kan bestilles hos major H. C. Petersen, 
Bavnevolden 27, Måløv, giro: 5 16 75. Man kan 
sende kr. 6.- for ét hæfte ad gangen, efterhånden 
som de foreligger, eller kr. 36.- for det samlede 
kursus. Børge Jensen. 


Kosmisk bulletin dec. 1964. 


V 

Jeg vil gerne have lov til at aflægge en rapport 
om, hvad kurset i Livsvidenskab kan bringe dem, 
der ærligt søger livets mening. På min nyligt fore¬ 
tagne rejse traf jeg mange af dem, der er i færd 
med at tage kurset, og jeg modtog rapporter om 
deres succes med at anvende de evige principper. 
Nogle har været i stand til at fjerne en svulstdan¬ 
nelse fra deres krop, og mange er i færd med at 
gendanne deres legemer til at virke ungdommelige 
uden brug af kosmetik Nogle har forvandlet et 
ulykkeligt liv til en udbytterig tilværelse, men frem 
for alt lærer de den anden halvdel af sig selv at 
kende, — den, de aldrig før har kendt. Der har 
været mange resultater, der har været til gavn for 
dem, der benyttede lovene, og her er ét af de 
mange eksempler, som jeg har modtaget fra stu¬ 
derende, der har benyttet livsprincipperne. 

Citat: — »I 2 V 2 år har vi nu haft et stort æble¬ 
træ stående i vor have. Den mand, der plantede 
det, havde igennem 15 år aldrig held med det, lige¬ 
gyldig hvad han gjorde for det. — Det var uden 
virkning. Så flyttede han og bor nu tre huse herfra. 
Den næste familie, som boede her, var her i to år, 
og de fortalte mig, at træet ikke duede, — og at de 
ville hugge det om. Men af en eller anden grund 
fik de det aldrig gjort. Da jeg så modtog din første 
lektion for tre måneder siden — og begyndte at 
føle forandring, ikke alene i mig selv, men også i 
ting, jeg havde med at gøre, — begyndte jeg at gå 


ud til træet, tage fat i en gren og forestille mig det 
som et smukt træ, idet jeg samtidig tænkte på år¬ 
sagen bag virkningen, således som du havde instrue¬ 
ret mig om. Du skulle se det nu! Det har fremkaldt 
undren i hele byen, og alle de mennesker, der tid¬ 
ligere har haft med det at gøre, er stadig forbløf¬ 
fede, for det er simpelthen et billede på skønhed. 
Man kan ikke se en gren for bar blomster. Der er 
en hærskare af farver, bladrandene med et rødligt 
anstrøg, og blomsterne blegblå og mælkehvide — og 
henimod 4 tommer i diameter. Alle mennesker spør¬ 
ger, hvad jeg har gjort ved det, og hvilken gødning 
jeg har brugt. Jeg har sagt, at jeg måske vil for¬ 
tælle dem det, når først jeg selv er helt klar over, 
hvad det er, jeg gør — for jeg er stadig i færd 
med at lære. Jeg ved også, at det ikke kan kaldes 
fuldendt, før frugten er frembragt, og hvis mine 
fornemmelser er rigtige, vil frugten være lige så 
smuk som blomsterne, — i stedet for de blomme¬ 
store, grønne frugter, det har båret i alle disse år«. 
Citat slut. 

Og som man fortsætter med at studere lektio¬ 
nerne, endog efter at kurset er fuldført, vil man 
fortsætte med at modtage åbenbaringer fra Kosmos 
så vel som med at opleve forandringer i sit liv. 

Spørgsmål — og svar til de studerende. 

Hvis du har studeret lektionerne omhyggeligt, 
skulle du ikke kunne blive forskrækket over de 
ændringer, du vil føle inde i dig selv. — Men nye 
ting vil føles underlige, indtil de bliver en del af 

dig selv, — så længe du fortsat benytter lovene for 
stadig at vokse opad. 

Spørgsmål: — Skal man betale eller undgælde 
for handlinger, der er begået i modstrid mod den 
kosmiske plan? 

Svar: — Eftersom der ikke findes noget uden 
for Kosmos, må alt, hvad der strider imod de 
kosmiske principper, korrigeres, før man igen kan 
være i overensstemmelse med dem. 

Spørgsmål: — Det ser ud til, at nogle mennesker 
slipper godt fra uretfærdige handlinger, ikke? 

Svar: — Ingen slipper godt fra uretfærdige hand¬ 
linger, for mennesket kan ikke skille sig selv fra 
bevidstheden eller løbe bort fra sig selv; — og be¬ 
vidstheden vil vedblive med at kræve korrektion, 
d.v.s. soning af brøden. Et stædigt eller stolt sind 
kan måske undgå denne soning i 50 år eller mere, 
men jo længere udsættelse, jo større bøde, og før 
eller senere må den betales. Den kan komme på 
mange måder, f. ex. som svagt helbred eller fattig¬ 
dom, — thi ingen kan undgå sit ansvar. Jeg kan 
benytte mig selv som eksempel på, hvordan det vir¬ 
ker: Mange gange har jeg været mismodig og parat 
til at give op, men jeg har også forstået mit ansvar 
over for de mange, som så hen til mig som deres 
vejledning. Hvis jeg selvisk havde givet op, ville 
jeg personligt måske have haft gavn af min hand¬ 


ling for en tid, — men hvordan med fremtiden? 

Det betaler sig at stoppe op og se tilbage på sit 
liv som helhed og veje lønnen for ens gerninger, før 
man handler. Ingen kan bare følge en andens råd, 
men en uselvisk analyse, udført med et andet men¬ 
neskes hjælp, kan være til gavn. Thi et menneske 
kan blive så indviklet i sine problemer, at han 
overser nogle af hovedpunkterne, mens andre godt 
kan se dem. Dette er et ansvar, som enhver lærer 
må have for øje, hvadenten det er i den almindelige 
skole eller i livets skole. Ingen rettelse bliver mod¬ 
taget med let sind af den, der bliver korrigeret, 
og det må de, der har med mange mennesker at 
gøre, se i øjnene, hvadenten de er lærere eller assi¬ 
stenter. Da mine tidligere assistenter gik deres egne 
veje, forsømte de ikke blot deres pligt, men de for¬ 
virrede de mennesker, der så hen til deres ledelse, 
som de ser hen til mig. Gennem handlinger af denne 
art fordobles bøden. 

Tilsyneladende klarer de sig fint, og nogle vil 
måske sige, at de handlede rigtigt; — men hvordan 
med i morgen og de kommende år? Vil de også 
klare sig godt til den tid, eller vil de begynde at 
betale prisen? — Ligesom tingene i mange tilfælde 
synes at gå godt, begynder der at ske ubehagelige 
ting. Det forløber forskelligt for hvert enkelt men¬ 
neske, for der er ikke to, der er ens. — Men den 
Kosmiske Lov kan aldrig narres. 

George Adamski - / PB . 


ADAMSKI har netop meddelt mig, at han foreløbigt 
har udskudt sin rejse til Europa, herunder Norge og 
Danmark, til efteråret. - Mere herom næste gang. 

H. C. 


IGAP-repræsentanten for Danmark, 

H. C. PETERSEN, har fået ny adresse: 

Bavnevolden 27, Måløv, Sj. - TI«. 97 44 66 Giro 51675 

FILOSOFI og TEKNIK 


I anledning af en bemærkelsesværdig bog... 


Den følgende artikel af Johannes Morus er hentet 
fra »Telos«, et tysk månedsskrift om »verden af i 
morgen«. 

Bag pseudonymet Johannes Morus gemmer der sig 
en mangeårig tysk ven af SUFOI. Hans artikel er 
meget tankevækkende og læseværdig, ikke mindst 
i en tid, hvor meget tyder på nært forestående op¬ 
brud og ny-orientering inden for så godt som alle 
forskningsgrene. Her er muligvis et fingerpeg om, 
hvad rumfolkene kan have ment, når de ifølge bl.a. 
Adamski skal have udtalt, at den jordiske viden¬ 
skab og teknik hidtil har arbejdet imod naturen i 
stedet for med den. Red. 

Natur og teknik. 

Man siger, at ideer behøver mindst 30 år for at 
slå igennem, d.v.s. at blive kendt af videnskaben og 
en større offentlighed. Dette betyder ikke, at ideer 
absolut vil slå igennem. Mange, og ikke de ringeste, 
forsvinder igen — der findes ingen historisk retfær¬ 
dighed. Intet er mere forkert end at gøre succes 
eller fiasko til målestok for en tings værdi. 

Heldigvis har den af Francé grundlagte bioteknik 
ikke måttet lide den skæbne atter at forsvinde, det 
kan vi i dag med rette sige. Forskere i Amerika har 
allerede i mange år beskæftiget sig med at gøre bio¬ 
logiens resultater praktisk anvendelige i den mo¬ 
derne teknik og med at studere og efterligne visse 
funktioner og former i naturen. Siden 1960 har 
begrebet bioteknik vundet indpas som betegnelse for 
denne videnskab. 

Foran mig ligger det endnu i dag — og netop i 
dag igen — interessante Kosmos-bind af Francé, 
udkommet 1920: »Die Pflanze als Erfinder« (Plan¬ 
ten som opfinder). Francé har kaldt det en omrids¬ 


tegning og i epilogen henvist til sine værker »Die 
technischen Leistungen der Pflanzen (Leipzig, Veit 
& Cie. 1919) og »Das Leben der Pflanze« (Kosmos 
Gesellschaft der Naturfreunde 1920). Endvidere lig¬ 
ger foran mig den storslåede, med mange afbildnin¬ 
ger og tegninger udstyrede bog af prof. Heinrich 
Hertel: »Struktur-Form-Bewegung« (udkommet 

1963 under biologi og teknik i Krausskopf-Verlag 
Mainz, DM 68,-). 

Professor Heinrich Hertel har fra 1933 været 
teknisk direktør ved Heinkel-værkerne i Rostock, 
hvor han udviklede de første flyvemaskiner med 
raketter på flydende brændstof og med strålings¬ 
turbiner. Fra 1939 arbejdede han ved Junkersvær¬ 
kerne i Dessau. Fra 1946 var han i Frankrig, hvor 
han arbejdede med lodret startende og landende 
flyvemaskiner. Siden 1955 har han været ansat ved 
det tekniske universitet i Berlin som lærer i byg¬ 
ning af flyvemaskiner. Hans institut beskæftiger sig 
især med vertikalstart og ultraletbygning. 

Det vil være på sin plads her at erindre sig, hvil¬ 
ke overvejelser Francé er gået ud fra ved begrebet 
bioteknik: Naturen selv er den største opfinder. 
For at give sine opfindelser den optimale form, 
d.v.s. den form, som bedst tjener en bestemt funk¬ 
tion, betjener naturen sig af udvælgelsens princip. 
Naturen er ikke noget enkelt, statisk system, men 
derimod et sammenhængende hele, som til stadighed 
bevæger sig mellem stabilitet og omformning, mel¬ 
lem at være til og forvandles. Naturen følger loven 
om det mindste kraftforbrug. Enhver funktion trag¬ 
ter efter at blive til ved den kortest mulige proces. 
»Den mindst opnåelige modstand, som en ting kan 
møde ved indtagelsen af sin vedvarende hvilestil¬ 
ling, fremkommer, når den antager sin optimale 
form, sin funktionsform i matematisk betydning«. 
»Enhver funktion har sin nødvendige tekniske 

form«. Ubevidst har vi ved vore opfindelser efter¬ 
abet naturens former, således som de udspringer af 
nødvendigheden. Ifølge Francé findes der ingen 
form i teknikken, som det ikke ville være muligt 
at udlede af naturens former. Alle maskinelementer 
lader sig føre tilbage til syv grundformer, som vi 
også finder i naturen, f. eks. til skruen. »Alt, som 
vil bore, som vil trænge igennem noget, må have 
skruens form«. Over al aktivitet står eviggyldig den 
lov, som begrundes i selve verdens opbygning: Be¬ 
vægelse i spiralform overvinder modstand lettere 
end bevægelse i ret linie. En sådan bevægelse op¬ 
står derfor hyppigere, når formen tilpasser sig spi¬ 
ralen, end når den ikke tilpasser sig. Når en gen¬ 
stand bevæger sig fremefter, hæmmer selv den rin¬ 
geste afvigelse fra spiralformen dens bevægelse, og 
således modelleres den automatisk af modstanden, 
den møder. Med andre ord: »Selve bevægelsens art 
skaber sig det optimale bevægelsesorgan«. Teknik¬ 
kens fremskridt må bestå i, at den bliver til bio¬ 
teknik — at vi altså gennem bevidst studium af 
naturen og dens levende tekniske former i stigende 
grad lærer at fuldkommengøre vore egne tekniske 
former. 

Hertel siger herom i sit forord: »I denne bog 
behandles sammenhængen mellem biologi og tek¬ 
nik. Anvendelsen af den tekniske betragtningsmåde 
og af teknisk viden i biologien fører til væsentlige 
fremskridt. Studiet af strukturer, former, organer, 
systemer og funktioner i den levende natur samt 
udnyttelsen af de i biologien vundne erkendelser 
fører teknikeren til mere alsidige og teknisk bedre 
løsninger. — Denne vekselvirkning har hidtil mødt 
alt for lidt opmærksomhed. Først i nyere tid er 
man begyndt at undersøge sammenhængen mellem 
forskellige områder af »kybernetikken« og »bio¬ 
teknikken«. I denne forbindelse må det imidlertid 
fastslås, at det i Tyskland skorter meget på inter¬ 
esse, hvad denne forskning angår. »Førende« tyske 
kredse røber en rystende mangel på forståelse af 
den biologisk-tekniske forsknings store betydning 
for fremtiden. — Det kan ikke overraske nogen, at 
naturen har udviklet organer, systemer, funktioner, 
som er uforligneligt bedre og mere fremskredne end 
alt, hvad homo sapiens har udtænkt eller homo 
faber har opfundet og bygget. — Vi har ganske 
vist betydelige biologer, som udforsker den levende 
naturs hemmeligheder; men hvem hos os af kemi¬ 


kere, fysikere, teknikere og kunstnere interesserer 
sig dog så meget for den levende naturs undere, 
at der kan blive tale om et omfattende teknisk- 
biologik arbejde? Hvor ser man videnskabelige 
teams, som yder biologisk-teknisk arbejde?« 

Med den svømmende fisk som eksempel forklarer 
Hertel det minimale kraftforbrugs princip — eller 
den »geniale dovenskab« — og opløser det såkaldte 
Gray’ske paradoks. De enkle, dagligdags ting er det 
ofte vanskeligst at begribe rent videnskabeligt. Vi 
ser ikke nogen gåder i dem mere, fordi vi har væn¬ 
net os til dem. Hvorfor er det mørkt om natten 
(Olberss* paradoks)? Hvordan kan vandet stige 
opad i det voksende træ? Hvordan bærer fisken sig 
ad med at svømme? Gray konstaterede, at en hur- 
tigsvømmende fisks ydelse (y), som almindeligvis 
beregnes ved multiplikation af fiskens masse med 
den modstand (m), som skal overvindes, efter en 
sådan beregning vil blive langt større, end musk¬ 
lernes ydeevne rækker«. Strømningsmekanikken ved 
modstand og fremdrift er hos den svømmende fisk 
nært forbundne, hvilket ikke er tilfældet hos vore 
hidtidige skibe og flyvemaskiner. Hertel påviser, at 
man derfor må beregne en langt mindre ydelse som 
nødvendig, end man hidtil har gjort. I denne for¬ 
bindelse nævner han den moderne topydelsesflyve¬ 
maskine, hvis princip går ud på, at kabine og driv¬ 
aggregat gøres til en enhed, hvorved alt i alt den 
mindste modstand, den bedste fremdrift og den 
mindst mulige vægt opnås. Ifølge Hertel vil denne 
enhed dog først være fuldstændig, når »impulstab 
og impulstilførsel følger således efter hinanden, at 
det ikke bagved flyvemaskinen eller skibet resul¬ 
terer i nogen impulsændring«. Dette er fagmandens 
sprog, men også amatøren kan nogenlunde fornem¬ 
me, hvad det drejer sig om her. 

Ved at tage legemsformerne af dygtige svømmere 
blandt havets beboere som eksempel, bl. a. sæl¬ 
hunden, blåhvalen og tunfisken, viser Hertel, at dc 
ifølge strømningslærens nyeste erkendelse har en 
ideel form. I fagmandens sprog hedder det om disse 


]o vist findes der ærlige mennesker. Nogle 
er det af stolthed, andre af forsigtighed, 
mange af dovenskab; men jeg har aldrig 
hørt om nogen, som var det af had til løgnen. 

Frangois Mauriac. 

former, at »deres profil sikrer en vidtgående lami- 
narvirkning 55- ) på yderpartierne og alligevel mulig¬ 
gør anbringelsen af muskelmasser og fedtforråd«. 
Hertel sammenligner nu disse former med de nyeste 
passagerflyvemaskiners cylinder- eller dråbelegemer 
— den franske Caravelle, den amerikanske Boeing 
707-420, den russiske Tupolev Tu 104 og andre — 
og kommer til det resultat, at de strømningsteknisk 
er for dårlige og rumligt set for snævre. For at for¬ 
bedre dem anbefaler han studiet af den naturlige 
laminarbevægelse. Den rummelige laminarform an¬ 
befaler sig især til anbringelse af drivkraftanlæg¬ 
get på de fremtidige lodret startende maskiner. 

Dette er kun et enkelt eksempel på den rigdom 
af inspiration, som forfatteren fik ved sine iagtta¬ 
gelser af naturens levende former, iagttagelser, som 
han efterkontrollerede matematisk og udviklede 
teknisk til brug ved bygning af skibe og flyve¬ 
maskiner. — For at nævne endnu en ting: bæk¬ 
ørredens hurtige start og delfinens »leg« på bøl¬ 
gerne forklares — og den »usynlige« navigation 
vises ved hjælp af flagermusens ekkolodning og 
radarsystemet hos forskellige elektriske fisk. 

Det forstår sig, at fuglenes og insekternes flyv¬ 
ning behandles særlig indgående. Som modeller tje¬ 
ner ligeledes de flyvende frø og frugter, som kan 
fortælle om »luftfartens« tidligste tid. Frugten af 
den javanesiske palmeart Zanonie tjente således en 
af de første pionerer, Igo Etrich, som model til et 
vingeplan, hvis flyveegenskaber blev udmærkede. 
Etrich var af den opfattelse, at netop problemerne 
vedrørende sikkerhed og stabilitet bedst kunne stu¬ 
deres i selve naturen. 

Undersøgelserne af snogens svømning synes mig 
at være af stor betydning. I forbindelse med disse 
studier benyttede man sig af filmoptagelser. Den 


Laminar virkning:* fagudtryk fra strømningslaren, 
der beskæftiger sig med vaskers og luftarters bevæ¬ 
gelse ved konfrontation med faste legemer i rum¬ 
met, i luften eller i vandet, og med deres bevægelse 
ved gennemstrømning af rør og kanaler. At virk¬ 
ningen er laminar vil sige, at formen eller profilen 
sikrer en minimal modstand ved berøring med væ¬ 
ske eller luftart, og at bivirkninger som f.eks. hvir¬ 
veldannelser ikke forekommer. (Laminar af latinsk 
lamina = tynd plade. Væsken bevæger sig regel¬ 
mæssigt i lag). 


svømmende snogs halespids udfører svingninger, 
som har lighed med hovedet på en lemniskat (fag¬ 
udtryk, der betegner en kurve i form af et ottetal, 
for hvilken produktet af afstandene fra et punkt 
på kurven til to faste punkter på samme plan er 
konstant). På grund af hele snogens bevægelse på 
langs får halespidsens bane måanderform (d.v.s. 
form af vindinger). Hertel nævner her flodernes 
måanderform som en naturlig bane. Som eksempler 
herpå kan endvidere nævnes Golfstrømmen og strå¬ 
lingsstrømmene i troposfærens øverste lag ved græn¬ 
sen til stratosfæren. Disse troposfærestrømninger når 
hastigheder på 400 km i timen. 

Om hjulet siger Hertel, at det er en menneskelig 
opfindelse og uden eksempel i naturen. Adskillelsen 
mellem faskinernes faste og bevægelige dele mod¬ 
siger princippet om sammenhængende organisk op¬ 
bygning. Alligevel mente allerede Francé at kunne 
eftervise, at selv princippet i turbinen, ved hvilken 
der gennem en ledeanordning ledes vand på et driv¬ 
hjul, forekommer blandt de i havet svømmende 
Peridineer*). 

Selv om strømningslæren i de sidste årtier siges 
at have gjort store fremskridt, mener Hertel dog, 
at de svingninger og cirkulationer, der udgår fra 
vibrerende legemer, endnu er meget lidt udforskede. 
Strømningslæren har i første omgang betydning for 
medierne luft og vand. Men måske må man en 
skønne dag også tage denne lære til efterretning i 
forbindelse med bygning af meget hurtige rumfar¬ 
tøjer. Verdensrummet er jo, som man ved, ikke 
tomt, men fyldt med myriader af partikler. 

Bioteknikken kan ikke alene hjælpe os til at for¬ 
bedre vore konstruktioner og metoder. Den viser os 
også vej til en dybere erkendelse af naturen, idet 
den giver os anledning til at forske efter årsagerne 
til naturlige formers overlegenhed. Her flyder teo¬ 
retisk og praktisk videnskab sammen til et hele. 

Hertel påpeger den fare, der ligger i at isolere 
sig fra naturen: En sådan holdning vil på det ånde¬ 
lige plan hævne sig i form af falske forestillinger. 
I videnskaben vil den føre til overvurdering af 
teori, formler og regnemaskiner. Dette er ikke en 
appel for at »vende tilbage til naturen«, således 


Peridineer:* fritsvømmende, encellede organismer, 
hvis legemer er usymmetriske. De kendes også under 
navnene furealger eller bæltealger. 

som man før i tiden har proklameret det — at op¬ 
give al kultur og civilisation for at flygte ind i cn 
fortidig idyl. Det er tværtimod en opfordring til 
at iagttage naturen endnu bedre, at forstå den og 
trænge endnu længere ind i den, for at kunne skabe 
en rigere kultur. 

Når alt kommer til alt kan man kun nå til vir¬ 
kelig erkendelse af naturen ved hjælp af iagttagelse 
og fantasi, ikke gennem abstrakte talkombinationer 
alene. For matematisk-eksakt at søge en fysisk fore¬ 
stilling af de mellem to legemer virkende kræfter 
bevist opfandt Newton først bagefter differential- 
regnesystemet; men hidtil er det ikke lykkedes at 
nå til et bevis, og slet ikke ved en kombination af 
tre legemer. Det eksperiment, som skal fastslå rig¬ 
tigheden af bestemte formler og talkombinationer, 
beviser i virkeligheden intet. Man kan foretage så 
mange eksperimenter, som man finder for godt; 
men ud fra et logisk standpunkt kan man altid kun 
bevise urigtigheden af en i formler udtrykt teori, 
aldrig den absolutte rigtighed i almengyldig betyd¬ 
ning. En teori er »rigtig« for os — som arbejds¬ 
hypotese — så længe den leverer brugbare resultater. 
Dog kan en unøjagtighed, som man tror at kunne 
se gennem fingre med, engang føre til hele teoriens 
sammenbrud. For Kepler var en lille unøjagtighed 
på 8 bueminutter*) tilstrækkelig til at omstøde sy¬ 
stemet i planeternes baner. Endnu Kopernikus hav¬ 
de antaget cirklen for at være en hellig linie og 
taget sin tilflugt til komplicerede hjælpelinier. Kep¬ 
ler var den første, der vovede at sætte ellipsen i 
cirklens sted. 

Naturvidenskabsmænd og teknikere er i dag til¬ 
bøjelige til at hengive sig til tallenes magi og form¬ 
lernes trylleri, hvilket egentlig ikke beviser noget, 
men blot er et forsøg på at bemægtige sig virkelig¬ 
heden. Amatørerne, som ikke forstår formlerne, 
tror på dem, som de før i tiden troede på kirkens 
dogmer. Hertel siger herom følgende: »Som lærer 
ved et teknisk universitet ser forfatteren af denne 
bog, at den teoretiske, matematiske del af ingeniør¬ 
uddannelsen dominerer meget og er i stadig tiltagen. 
Fremragende viden og grundig erfaring i praktisk 
matematik hører til beregningsingeniørens vigtigste 


Bueminut:* fagudtryk , der betegner en vinkel på 
en 60. del af en grad. Et bueminut = 60 buese¬ 
kunder. 


udrustning. Men med de automatiske regnemaski¬ 
ners store muligheder er også forbundet den fare, 
at man overvurderer regnesystemet og det at ville 
beregne alting. Den skabende fantasi forbliver af 
primær betydning for den planlæggende og kon¬ 
struerende ingeniør. Også den må uddannes — og 
her er den skabende natur vor store læremester«. 
Berøringen mellem to så forskellige videnskabelige 
områder som biologien og teknikken giver i særlig 
grad mulighed for at stimulere fantasien; thi det 
geniale indfald vil altid opstå ved skæringspunktet 
af to tankerækker, der er fremmede for hinanden. 

På den anden side kan vi lægge mærke til, at en 
stor del af vore dannede og åndeligt interesserede 
medmennesker med foragt mener at kunne se ned 
på teknikken som noget, der er af sekundær betyd¬ 
ning. Den er for dem noget, som står uden for det 
åndelige liv. Der er tale om et dannelseshovmod, en 
frugt af det 19. århundredes tænkning, som er passé 
og virker dræbende på enhver levende diskussion. 
Denne dannelse bukker alt for let under for ordenes 
og bogstavernes magi. Den er overvejende af histo- 
risk-litterær art. Så lidt som verdens hemmelighe¬ 
der lader sig betvinge ved hjælp af tal, lige så lidt 
kan dette ske gennem ord. Teknikken lader sig ikke 
afskaffe. Man kan ikke i visdom vende ryggen til 
den, og for øvrigt vil netop vore omtalte, dannede 
medborgere være af alt for bekvem og forvænt 
indstilling til at forsøge noget sådant. Teknikken 
lader sig ikke beherske ved hjælp af negationer, 
men alene derved, at den gennemtrænges af ånd, 
således at det, som »kun« er teknik, vokser til at 
blive en indre besiddelse. 

Hvad Francé i tyverne skrev om teknikken og 
dens fremtid, står hævet over nutidige kulturpessi¬ 
misters ulidelige snakkeri, som der ikke synes at 
være nogen ende på — hine epigoner og skumpi¬ 
skere, der driver forretning med angsten. Men det 
står også hævet over teknokraternes anmasselse og 
ensidighed. 

Teknikkens tidsalder er hverken noget, der har 
været, eller noget, der gælder for nutiden — den 
hører fremtiden til. Således sagde Francé: »Menne¬ 
sket vil kunne bemægtige sig naturkræfterne i en 
helt anden målestok, end det hidtil har evnet. Hvis 
vi blot alle sammen anvender de principper, som 
organismen har bragt til anvendelse for sit ved¬ 
kommende, da vil vi for århundreder frem i tiden 

have brug for al vor kapital, alle vore kræfter og 
alle vore talenter«. Vi må frigøre os for den tomme 
frase, der hedder »naturens kunstformer«, og i ste¬ 
det for lære at beundre livets fuldendte tekniske 
former. Opfindelser har gennem tidsaldre ligget op¬ 
magasineret i naturen. Vi må lade os inspirere af 
dem, for at den levende naturs teknik og menne¬ 
skets kan nå til at blive identiske. Teknikken, hvis 
man forstår den som bioteknik, er selve livets nød¬ 
vendige princip, som arbejder for at nå til den op¬ 
timale form og dermed for at skabe den bedst mu¬ 
lige tilværelse. Den søger at besejre alle hindringer 
ved udligning, ikke ved ødelæggelse. 

Det er ganske åbenlyst, at vor teknik til trods 
for sine hurtige fremskridt og store successer endnu 
står ved begyndelsen og langtfra har nået det oven¬ 


nævnte mål. Dette bestrides heller ikke af fagfolk. 
Vi spilder uhyre mængder af energi, og vore maski¬ 
ners ydeevne er endnu forholdsvis ringe. Ofte synes 
det, som om teknikken i højere grad udhuler vore 
livsbetingelser, end den tjener os til fremme. Dette 
skyldes ikke, som det ofte siges, den falske anven¬ 
delse af teknikken og misbruget af den. Årsagen 
er de nuværende konstruktioners og metoders ufuld¬ 
kommenhed, hvad angår princippet om det mindst 
mulige energiforbrug. 

Teknikken må derfor videreudvikle sig som bio¬ 
teknik. Denne tanke er begyndt at brede sig. Det 
følgende århundrede vil måske være mere præget 
af den end af tanken om atomkernespaltning. 

Oversætter: Walter Christiansen. 


VIDENSKAB & TEKNIK 


Nyt om tyngdekraften. 


Det er efterhånden lykkedes videnskaben at ka¬ 
ste lys over næsten alle kendte fænomener i natu¬ 
ren, men en af de mest almindelige nemlig tyngde¬ 
kraften har endnu ikke ladet sig fravriste sin hem¬ 
melighed. Mange af verdens førende fysikere arbej¬ 
der ihærdigt med at gennemføre eksperimenter, som 
skulle kunne give et fingerpeg om, hvad tyngde¬ 
kraften egentlig er. Det man ønsker at blive klar 
over er: består tyngdekraften af småpartikler (de 
såkaldte gravitioner), eller består den af elektro¬ 
magnetiske bølger, hvorfra udsendes den, fremkom¬ 
mer virkningen, når den passerer stof, eiler når den 
standses af stof. Dette er blot nogle få af de mange 
spørgsmål, som altså endnu er ubesvarede. 

Den elektromagnetiske bølgeteori. 

En af de mest udbredte teorier blandt fysikerne 
går ud på, at tyngdekraften udbreder sig med sam¬ 
me hastighed som elektromagnetiske bølger. Albert 
Einstein gik ind for denne teori. Han kædede dog 


også tyngdekraften sammen med teorien om univer¬ 
sets krumning. Enkelte videnskabsmænd har haft 
den opfattelse, at tyngdekraften bestod af elektro¬ 
magnetiske bølger med en meget større frekvens, 
end man hidtil har målt. Adskillige videnskabs¬ 
mænd mener, at tyngdekraften består af elektro¬ 
magnetiske bølger med en meget lav frekvens. Det 
har endnu ikke været muligt at påvise disse elek¬ 
tromagnetiske bølger. I det hele taget må det anses 
for tvivlsomt, om tyngdekraften skulle udbrede sig 
som elektromagnetiske bølger, idet man jo må stille 
de klassiske spørgsmål, hvorfra udsendes de even¬ 
tuelle bølger, hvilken kraft får dem til at blive ud¬ 
sendt, og endvidere hvad sker der, når bølgerne 
standses af eller passerer stof. Anerkender man 
sandsynligheden for elektromagnetiske bølger, så må 
man også gøre sig klart, at det ikke kan være elek¬ 
tromagnetiske bølger udsendt fra jorden, som forår¬ 
sager tyngden. En standsning af' sådanne bølger 
ville jo blot tilføje stofpartiklerne en kraft bort fra 

jorden. Man må da konkludere, at de eventuelle 
elektromagnetiske bølger må komme ude fra ver¬ 
densrummet. Men vi kender ingen elektromagneti¬ 
ske bølger, som har en så enorm gennemtrængnings¬ 
evne, som tyngdekraften har. Så længe vi ikke har 
noget sikkert bevis på, hvad tyngdekraften egentlig 
er, må vi ikke fuldstændig se bort fra nogen teori, 
men det vil nok i denne forbindelse være rimeligt 
at rette opmærksomheden mod andre teorier. 

Gravitoner og neutrinoer. 

Lad os først se på teorien om gravitoner. Der er 
endnu ikke et eneste bevis for, at denne hypotetiske 
partikel overhovedet eksisterer. Almindeligvis an¬ 
tager man, at gravitoner kommer strømmende ude¬ 
fra verdensrummet og udøver et tryk på stofdelene, 
•e samme indvendinger som nævnt ovenfor under 
elektromagnetiske bølger gælder også for graviton- 
teorien. Derimod har neutrinoteorien et stort for¬ 
trin, ikke så meget fordi teorien giver en mere 
logisk forklaring end ovenstående, men fordi neu- 
trinoet virkeligt eksisterer. Neutrinoet fremkommer 
blandt andet ved spaltningen af et neutron, som 
forandres til en proton ved afgivelsen af en elek¬ 
tron samt den lille partikel neutrinoet. Neutrinoet 
har ingen elektrisk ladning, og det har en masse på 
nul (det samme gælder for fotonet). Neutrinoet sy¬ 
nes at kunne gennemtrænge uendeligt store stof¬ 
mængder; teoretisk har man regnet ud, at neutri¬ 
noet skulle kunne passere igennem 10 milliarder 
sole placeret bagved hinanden. Det må anses for 
højest utænkeligt, at neutrinoerne skulle være årsa¬ 
gen til tyngdekraften, fordi når de passerer uhin¬ 
dret igennem uendeligt store stofmasser, afgiver de 
næppe heller nogen energi, som kan manifestere sig 
som tyngde. Ikke dfcsto mindre koncentrerer viden¬ 
skabsmandene sig i dag især om neutrinoerne ud fra 
den betragtning, at en association af to neutrinoer 
virker som tyngdekraft. Der installeres følsomme 
apparater under jordoverfladen med det formål at 
måle intensiteten af passerende neutrinoer fra uni¬ 
verset, og sammenligne disse målinger med målinger 
af svingninger og intensiteten af tyngdekraften, 
svingninger i jordens rtiagnetfelt, himmellegemernes 
stilling m.m. 

Universel fri kinetisk energi. 

Teorien om en ikke partikulær energi som årsag 


til tyngdekraften er ret udbredt blandt tyngde¬ 
kraftsforskere. Der findes flere forskellige variatio¬ 
ner af denne teori, men her skal blot omtales en af 
disse variationer. Den går i korthed ud på, at der 
igennem hele universet med uendelig hastighed og i 
alle retninger strømmer en universel fri kinetisk 
energi eller bevægelsesenergi, som ikke har tilknyt¬ 
ning til stofpartikler. Når denne bevægelsesenergi 
passerer stofmasser, standses en ganske lille del af 
den, hvorved den tilfører stofpartiklerne bevægel¬ 
sesenergi til rotation og pulsning. En genstand, som 
befinder sig i nærheden af et himmellegeme, mod¬ 
tager således mere bevægelsesenergi fra den side, 
som vender bort fra himmellegemet og trykkes der¬ 
ved ned mod det. Det skal her fremhæves, at den 
teoretiske funktion af denne bevægelsesenergi svarer 
ganske til den teoretiske funktion af gravitoner og 
neutrinoer. Man må også gøre sig klart, at der ikke 
findes noget endeligt bevis for, at en sådan univer¬ 
sel fri kinetisk energi findes, og det vil sikkert hel¬ 
ler ikke være muligt at kunne fremlægge et sådant 
bevis, idet den frie bevægelsesenergi i sig selv ikke 
kan observeres, men man kan kun se de virknin¬ 
ger, som den fremkalder i stofpartiklerne. Man kan 
sidestille med denne teori teorierne om en universel 
energispænding, universel metrisk tensor m.m. 

Tid og tyngdekraft. 

De fleste har sikkert været ude for mennesker, 
som har rejst tvivl om rigtigheden af Einsteins teori 
om tidens udbredelseshastighed, ifølge hvilken en¬ 
hver genstand, der bevæger sig, har sin egen tid. 
Denne tid bestemmes af genstandens hastighed i 
forhold til lysets hastighed således, at jo større ha¬ 
stighed, jo langsommere går tiden, og ved lysets 
hastighed ville tiden stå helt stille. Men det har nu 
været muligt ved hjælp af satellitforsøg at få denne 
teori bekræftet. Men det viste sig dog, at forsøgs¬ 
resultaterne var ret kompliserede, idet man ikke 
helt fik de resultater, som man i første omgang 
havde regnet med. Efter beregningen skulle uret i 
satelliten i alle tilfælde vise et mindre tidsforløb 
end kontroluret på jordoverfladen, men undertiden 
viste satellituret et større tidsforløb end kontrol¬ 
uret. Nu kan man selvfølgelig anlægge den betragt¬ 
ning, at da en satellit, som er sendt op i en bane 
imod jordrotationen, i forhold til et statisk punkt i 
universet bevæger sig mindre end jordens overflade, 

så må den da også vise et større tidsforløb. Selv 
om man tager dette i betragtning, så viser forsøgene 
dog med al tydelighed, at tidsforløbet også er af¬ 
hængig af tyngdekraftfeltets styrke på en sådan 
måde, at jo stærkere tyngdekraftfeltet cr, jo hurti¬ 
gere går tiden. Man taler også om, at tidsforløbet 
er underkastet to forskellige faktorer, nemlig en 
»kinetisk« faktor og en »dynamisk« faktor. Den 
kinetiske faktor svarer til genstandens bevægelse, 
og den dynamiske faktor svarer til intensiteten af 
det tyngdekraftfelt, hvori genstanden bevæger sig. 

Lys og tyngdekraft. 

At lyset i en vis udstrækning påvirkes af tyngde¬ 
kraften er velkendt fra det fænomen, at lyset bøjes 
i sin bane, når det passerer nær et himmellegeme 
f.eks. solen. Men eftersom fotonerne hverken har 
masse eller elektrisk ladning, så må virkningen 
skyldes en usymmetri i den energispænding, som er 
medium for lysets udbredelse. 

T yngdekraf tf or skydningen af elektromagnetiske 
bølger og Mossbauereffekten. 

Ved blandt andet satellitforsøg er det blevet kon¬ 
stateret, at frekvenserne af elektromagnetiske bøl¬ 
ger varierer lidt i overensstemmelse med intensiteten 
af det tyngdekraftfelt, som de passerer. Variationen 
følger følgende mønster: når de elektromagnetiske 
bølger udgår fra det svagere tyngdekraftfelt om¬ 
kring satelliten, kommer de frem til jordoverfladen 
med en større frekvens, end da de blev udsendt; 
og når de elektromagnetiske bølger udgår fra det 
stærkere tyngdekraftfelt på jordoverfladen, kommer 
de frem til satelliten med en mindre frekvens, end 
da de blev udsendt. Ved Mossbauereffekten forstås 
nøjagtigt det samme fænomen for gamma-stråler. 

Den universelle konstant c. 

Man ser undertiden, at det drages i tvivl, om c 
virkelig er en universel konstant, idet man påstår, 
at lysets hastighed kan variere. Lige så ofte ser man 
fastslået, at lysets hastighed er konstant. Det er 
imidlertid ikke rigtigt; lysets hastighed cr ikke kon¬ 
stant. Det, der er konstant, er lysets hastighed per 
sekund (eller per hvilken som helst tidsenhed). Vi 
må nemlig her tage i betragtning, at tidens forløb 
varierer efter både den kinetiske faktor og den dy¬ 
namiske faktor, hvilket set ud fra et statisk univer¬ 


selt punkt vil sige, at sekundet ikke er lige langt 
alle steder. Men da lysets hastighed altid nøje følger 
tidens forløb på en sådan måde, at bevægelse med 
lysets hastighed angiver et tidsforløb på nul, så vil 
produktet af lysets hastighed og et sekund altid for¬ 
blive konstant. Set ud fra et statisk universelt punkt 
vil det sige, at lysets hastighed er langsommere i et 
svagere tyngdekraftfelt og hurtigere i et stærkere 
tyngdekraftfelt. 

Formlen E = MXc 2 + g. 

Det kan undre, hvorfor denne nye formel ind¬ 
føres. Men de kendsgerninger, at de elektromagne¬ 
tiske bølger varierer efter tyngdekraften, og at både 
tidens forløb og lysets hastighed varierer efter tyng¬ 
dekraften, må uvilkårligt få os til at stille det 
spørgsmål, om ikke også energien af stofpartikler 
skulle variere efter tyngdekraften. Einsteins formel 
E = mXc 2 er genialt fundet på, og vi må prøve at 
forestille os de betragtninger, der kan have ført til 
anvendelsen af c 2 . Når lyset bevæger sig med sam¬ 
me hastighed som tidens forløb, så må årsagen ly¬ 
sets udsendelse være direkte forbundet hermed. Lys 
og andre elektromagnetiske bølger er jo i sig selv 
stof med uendelig masse. Man kunne derfor tænke 
sig, at den ukendte kraft, som holder stofpartik¬ 
lerne sammen, netop modbalanceres af en partikel¬ 
energi svarende til 300.000 km i sekundet, og der¬ 
ved udsendes lyset. Da denne ukendte kraft be¬ 
stemmer både lysets hastighed og tidens forløb som 
værende to sekundære virkninger, så ville det være 
rimeligt at antage, at hvis man kombinerede disse 
to sekundære virkninger (lysets hastighed og et se¬ 
kund) og tog kvadratet på resultatet, så ville man 
også få et udtryk for den ellers ukendte kraft, som 
partiklerne skulle overvinde ved energiudsendelsen, 
og som derfor også måtte være bestemmende for 
selve partiklernes energiindhold. Vi ved nu, at der 
optræder forandringer i denne ukendte kraft i over¬ 
ensstemmelse med forandringer i tyngdekraftfel¬ 
ternes intensitet, men da disse forandringer virker 
diametralt modsat på de to sekundære virkninger, 
idet lyshastigheden bliver lige så meget større, som 
sekundet bliver tilsvarende kortere, så betyder det, 
at produktet c eller kvadratet på c fortsat er kon¬ 
stant til trods for, at betingelserne for partiklernes 
energiindhold har forandret sig. Den mest korrekte 
måde at udtrykke energiindholdet på må derfor 

være: E = mXc 2 + g, fordi denne nye formel tager 
tilbørligt hensyn til variationer i tyngdekraften. 

Det frie fald. 

Hvorfor falder 1 kg bly lige så hurtigt til jorden 
som 3 kg bly (bortset fra en lille forskel i starten 
af faldet)? Når der er 3 gange så meget stof for 
tyngdekraften at virke på, hvorfor falder det så 
ikke 3 gange så hurtigt? Men det gør det altså ikke. 
Man kan derfor med sikkerhed fastslå, at faldha- 
stigheden ikke er relativ til forskellen mellem den 
faldende genstand og det pågældende himmellegeme. 
Faldhastigheden bestemmes derimod af den totale 
vægt af genstanden og himmellegemet i forhold til 
den universelle tyngdekraftkonstant. 

MacWs princip og universets udvidelse. 

Mach’s princip siger, at tyngdekraften er bestemt 
af den totale masse af alle stoffer i universet. Dette 
virker i første omgang tiltalende på de forskere, 
som mener, at tyngdekraften stammer fra udslyng¬ 
ningen af energi fra himmellegemerne i universet, 
men det forudsætter dog, at tyngdekraften ikke ud¬ 
breder sig hurtigere end universet. De himmellege¬ 
mer, som ligger længst borte fra os, fjerner sig til¬ 
syneladende med en hastighed på indtil 155.000 km 
i sekundet. Hvis tyngdekraften antages at have en 
hastighed mange gange større end lysets, og det 
er der jo en del forskere, der mener, så vil tyngde¬ 
kraften kontinuerligt aftage i et større tempo end 
universets formodede udvidelse. I øvrigt er man slet 
ikke sikker på mere, at rødforskydningen af lyset 
fra fjerne galakser skal tydes som en Doppler ef¬ 
fekt, da man kunne tænke sig, at årsagen til for¬ 
skydningen kunne være en forskellig intensitet af 
tyngdekraften derude. 

Eksperimenter. 

Ved hjælp af satelliter er det muligt at foretage 
tyngdekraftforsøg i en helt anden målestok end tid¬ 
ligere. Her skal dog nævnes en helt anden type for¬ 
søg. Man har nedkølet en magnet til nær det abso¬ 
lutte nulpunkt -+~ 273 graders Celcius. Magneten 
var kun lille ca. 500 gram, med ved denne lave 
temperatur var en elektrisk strøm på blot nogle få 
volt tilstrækkeligt til at fremkalde en så stærk 
magnetisme, som ved almindelig temperatur ville 
kræve en magnet på flere tons og en meget kraftig 


strøm. Man kan jo så forestille sig en Tesia spole 
eller et apparat som Dr. Marcel Pagés’s nedkølet til 
omkring det absolutte nulpunkt. Opdriften på glim¬ 
merpladen måtte da blive ganske enorm og i stand 
til at løfte flere tons højt i vejret. Det er sikkert 
ikke urimeligt at formode, at dette fænomen alle¬ 
rede bliver udnyttet i praksis. 

Konklusion. 

Det vil være af betydning endnu en gang at frem¬ 
hæve den kendsgerning, at forandringer i tyngde¬ 
kraftens intensitet forårsager tilsvarende forandrin¬ 
ger i lysets udbredelseshastighed, i tidens forløb, og 
i energiindholdet af elektromagnetiske bølger. 

Hans Lauritzen. 

Red.: 

Det er altid prisværdigt, når nogen, udenfor for¬ 
skernes rækker, spekulerer over naturens mange gå¬ 
der og dermed holder gang i undersøgelserne og 
ofte tilfører forskningen nye impulser, men man 
må så blot huske, at det man bruger som angrebs¬ 
punkter mod de enkelte hypoteser og de forskere, 
der står bag hypoteserne, jo ikke gerne skulle kunne 
genfindes i angriberens egne teorier. Lad mig også 
i almindelighed fastslå, at de forskere, der arbejder 
med tyngdekraften, ikke er en samling undermålere 
som på må og få udslynger en række usandsynlige 
hypoteser, der med få ord kan imødegås af enhver, 
som gider tage til genmæle. 

H. L. har i flere år arbejdet med problemerne 
omkring tyngdekraften, men alligevel begår han 
flere ret elementære fejl i sin vurdering af de be¬ 
stående hypoteser. H. L. skriver, at flere viden- 
skabsmænd mener, at tyngdekraften består af elek¬ 
tromagnetisme med meget lav frekvens o.s.v. Se, 
selv om man ikke har kunnet påvise eksistensen af 
disse bølger, så berettiger dette ikke til at konklu¬ 
dere i, at hypotesen er gal. Lige så galt er det, når 
man argumenterer med spørgsmål som, hvordan op¬ 
står dette fænomen og hvor kommer det fra. 

Jeg har kun taget dette eksempel for at vise, at 
vi, der arbejder med ufo-sagen, helst ikke skulle 
bære os ad på samme måde som en del af de for¬ 
skere, vi fra tid til anden angriber for at fremsætte 
letkøbte konklusioner. Læs alligevel artiklen med 
interesse, for H. L. berører en række interessante 
tanker omkring et af naturens gådefulde fæno¬ 
mener. Frank Pedersen. 

Når vi lander på månen . • • 


Mod slutningen af dette tiår vil beboerne i det 
sydlige Florida holde deres hænder over ørerne for 
at beskytte deres trommehinder fra en øredøvende 
tordnen fra Cap Kennedy. Sekunder senere vil en 
kæmpemæssig Saturn 5 raket langsomt hæve sig fra 
affyringsrampen og tre astronauter vil begynde deres 
historiske rejse mod Månen. 

Mange timer senere vil kombinationen af Apollo- 
rumskibet, nemlig CSM (Command service module), 
der sådan set er selve rumkabinen og LEM (Lunar 
Excursion Module), det laboratorium, der skal lande 
på Månen, nærme sig denne og efter at have affyret 
bremseraketter, gå ind i et cirkulært kredsløb ca. 
150 km over måneoverfladen. 

Når LEM og CSM, der stadig er forbundne, når 
til et punkt, der er 104° før det forudbestemte lan¬ 
dingsområde, vil LEMs raketter blive affyret. Den 
vil derefter gå ind i et elliptisk kredsløb, hvis næ¬ 
meste punkt er ca. 17 km. Fordelen ved dette kreds¬ 
løb er, at såfremt forsøget bør afbrydes på dette 
punkt, kan LEM blot fortsætte i sit kredsløb indtil 
det møder CSM igen. 

Under normale forhold vil bremseraketterne blive 
tændt igen, når LEM når laveste højde over Måne¬ 
overfladen, altså 17 km. Rakettrykket vil blive sat 
op, indtil man når et punkt omkring 8 km fra lan¬ 
dingsstedet. Dernæst vil bremsetrykket blive nedsat, 
indtil LEM når endnu et checkpunkt i en højde af 
ca. 300 meter og en afstand fra landingsstedet på 
ca. 1000 meter. I hele tidsrummet indtil da har alle 
manøvrer været automatisk kontrolleret, men nu 
overtager astronauterne manøvreringen og afslutter 
landingen. Man tilstræber at »svæve«, før man lan¬ 
der, for at kunne bestemme overfladens nøjagtige 
struktur, men til sidst vil man standse bremseraket¬ 
terne medens LEM befinder sig i en højde af 3 me¬ 
ter, og man vil dernæst lande — På hvad? 

Meget er blevet skrevet og sagt om Måneover¬ 
fladens struktur. Forslagene har været så forskellige 
som: a) et støvlag (millimetre til mange meter tykt) 
b) hårde og halvhårde. De sidst fremkomne syns¬ 
punkter om Måneoverfladens struktur blev fremlagt 
fornylig af Dr. Thomas Gold fra Cornell. 

Dr. Gold sagde, at videnskaben på nuværende 
tidspunkt ved så meget om Måneoverfladen, at man 
ikke ville have troet det muligt for 5-6 år siden. 


Analyser af optiske, radar samt varmemålinger 
havde frembragt en følgerigtig teori ,og såfremt 
man hylder den almindelige antagelse, at Månen 
består af en slags klippe, så er det sikkert, at Månen 
er dækket af en ujævn klippemasse, af en tæthed, 
der er mellem 1/6 og 1/10 af klipper her på Jorden. 

Kærnepunktet, sagde Dr. Gold, er tykkelsen (dyb¬ 
den) af denne klippe. Det kan tænkes, at overfladen 
kun er ganske tynd og ude af stand til at modstå 
vægten af en menneskefod. Som f.eks. toppen af en 
stor snedrive, der tit kan være hård, medens der 
nedenunder er hulrum. Det var imidlertid Dr. Gold’s 
konklusion, at måneoverfladen var adskillige meter 
tyk. 

Idet Dr. Gold fremlagde grundlaget for sin kon¬ 
klusion, nævnte han, at kun få eksperter regnede 
med, at Månen bestod af andet end klippe-mate¬ 
riale og at overfladens særlige natur var forårsaget 
af andet end sammenstød med store og mindre me¬ 
teoritter. Hvis dette er rigtigt, må Måne-lavlandet, 
hvor ingen store kratere er synlige, være blevet 
fyldt op med noget. Tidligere teorier havde fore¬ 
slået lavastrømme, men optiske analyser indikerede, 
at reflektionen var ens over hele Måneoverfladen 
(inkl. kratere, lavland og højland) og dette gjorde, 
at man måtte forkaste lava-teorien. 

Denne ensartede reflektion beviste også, at over¬ 
fladens specielle natur var resultatet af ydre snarere 
end indre kræfter, idet ingen indre proces kan frem¬ 
bringe en overflade, der er fuldkommen ens over 
hver kvadratkilometer. Mange hundrede labora¬ 
torieundersøgelser er blevet gennemført for at be¬ 
stemme, hvilket materiale eller hvilken kombina¬ 
tion af materialer, der kunne frembringe identisk 
reflektion. Det blev bevist ud over al tvivl, at 
overfladen må bestå af uigennemsigtige partikler, 
kun nogle få mikron store. Disse små partikler lå 
samlet på en yderst speciel måde, hvilket var resul¬ 
tatet af de utallige meteoritnedslag. Når en meteo¬ 
rit eller mikrometeorit ramte, opsendte den små 


En parkeringsplads ligner et fata morgana. 
Når man kommer narmere, er den væk. 

Sonja Ziemann. 

støvskyer. Støvet lagde sig på en måde, som man 
kan forudberegne matematisk. Enhver partikel er i 
kontakt med nabopartiklen på et eneste punkt, og 
partiklernes overfladeeffekt er meget større end 
effekten af inerti og tyngdekraft. 

Den struktur, som måtte blive resultatet, og som 
kunne fremstilles i laboratoriet, var et porøst stof 
med mange tomme huller. Det er derfor, at man 
bruger sammenligningen »marengs« eller »popcorn« 
for at beskrive overfladen. Optiske observationer 
alene kunne imidlertid ikke oplyse noget om tykkel¬ 
sen af overfladen, idet en tykkelse på blot een mili- 
meter ville være tilstrækkeligt til at give de målte 
optiske værdier. 

For at bestemme dybden må man bruge termiske 
analyser. Afkølingshastigheden under en formør¬ 
kelse, var blevet målt detailleret, og man bemær¬ 
kede, at afkølingshastigheden til at begynde med 
var yderst høj, men senere blev tydeligt langsom¬ 
mere. Da intet jordisk stof har nogen tilsvarende 
egenskab, konkluderede man, at den målte effekt 
var fremkommet på grund af varierende tykkelse 
af den porøse måneoverflade. Mere nøjagtige ana¬ 
lyser har vist, at de yngre kratere har tyndere over¬ 
flade, og generelt kan man sige, at jo ældre over¬ 
fladen er, jo tykkere er den. Det fremgik også, at i 
mange områder måtte tykkelsen af overfladen være 
flere meter tyk for at kunne frembringe de obser¬ 
verede termiske værdier. 

Radar-studier har bekræftet, at de ældre områder 
er svagt bølgede og absorberende, medens de nyere 
områder er meget ujævne og reflekterer radar-strå¬ 
lerne til mindste detaille. Ujævnheden tyder på 
klippeområde med en ujævnhed, der svarer til en 
radar-bølgelængde eller omkring 70 cm. De ældre 
områder er radar-absorberende til en dybde af 
mange bølgelængder. 

Som konklusion sagde Dr. Gold, at hele over¬ 
fladen uden tvivl var dækket af et porøst stof, der 
var mindst een millimeter tyk. Termiske analyser 
og radarmålinger havde vist, at tykkelsen varierede, 
men i det store hele var overfladen flere meter tyk. 
Kun i nogle få yderst ujævne områder var der mu¬ 
lighed for, at overfladen var relativt tynd. 

Dr. Gold’s syn på måneoverfladens natur, er helt 
forskellig fra den opfattelse, som NASA gik ud fra, 
da man konstruerede LEM rumfartøjet. LEM blev 
konstrueret til at frembringe et overfladetryk af en 


størrelsesorden på 25-30 Ibs. pr. kvadrattomme, et 
tal, der er i fuldstændig modstrid med de viden¬ 
skabelige data, som Cornell-videnskabsmanden frem- 
lagde. Med sådanne divergerende synspunkter for¬ 
står man bedre, at NASA har sat top-prioritet for 
den del af rumprogrammet, der skal sende et rum¬ 
fartøj rundt om Månen. 

ej 

Flight International 30/1 1964. 

Efter Ranger 7. 

Det er interessant at se, at konklusionen af de 
oplysninger, som Ranger 7 tilbagesendte til Jorden, 
giver et billede, der ikke er meget forskellig fra 
ovennævnte artikels, idet Ranger 7 fastslog, at må¬ 
neoverfladen består af et hårdt lag, som måske er 
porøst, og som er dækket med højst nogle få centi¬ 
meter støv. 

Ligeledes er det interessant at se, hvordan og 
hvor meget man herfra Jorden kan finde ud af om 
måneoverfladens struktur på rent laboratoriemæs- 
sigt grundlag. Imidlertid er der, så vidt jeg kan se, 
også store muligheder for, at målingerne alligevel 
kan være ukorrekte. Men det varer sikkert ikke 
mange år, før det bliver af- eller bekræftet. 

ej 

At ovennævnte artikel stadig har aktualitet, viser 
følgende uddrag af en omtale af USA’s sidste må¬ 
neskud Ranger 7. Det viser også, at før en instru¬ 
mentbeholder foretager en såkaldt blød landing på 
Månen, får vi ikke med sikkerhed bestemt over¬ 
fladens struktur. 

». . De første billeder dækkede et rektangulært 
område på ca. 350X700 km. I den sidste brøkdel 
af et sekund inden Ranger 7 knustes, tog den nær¬ 
billeder af Månen, der dækkede et område på blot 
få hundrede meter på hver led. 

Selv efter at have studeret disse nærbilleder, er 
videnskabsmændene langtfra sikre på eller enige 
om, hvorvidt måneoverfladen er stærk nok til, at 
man kan lande på den med et rumskib. Dr. Gerard 
Kuiper, som er leder af det hold videnskabsmænd, 
der undersøger emnet, mener rent personligt, at 
Månen er dækket med et porøst stof, som kan skjule 
mange ubehageligheder. Dr. Harold Urey fra Uni- 
versity of California, hævdede på den anden side, 

at adskillige fotografier af kratere viste, at de 
havde en hvidlig overflade i bunden. Dette kunne 
tyde på, at der i bunden af kraterne fandtes et 
meget hårdt materiale. 

Den endelige stillingtagen til fotografierne vil 
ikke komme, før videnskabsmændene har analyseret 
deres mange, fine billeder. I mellemtiden vil der 
blive sendt endnu flere ubemandede rumsonder mod 


Månen. De mest komplicerede og avancerede ma¬ 
skinerier, som menneskeheden har konstrueret, vil 
styre mod Månen fra alle vinkler, stikke i dens 
overflade og kortlægge den med omhyggelighed og 
tålmodighed, før mennesket selv begiver sig ud på 
dets ærgerrige rejse gennem rummet!« 

Time International, 26. februar 1965. 


Hvis jeg md sige noget ? 


I UFO-NYT for jan.-febr. 1965 har ingeniør 
Frank Pedersen gjort min ringhed den ære at frem¬ 
drage en efter hans mening uheldig udtalelse til 
»Jyllandsposten«. For at lægge særlig vægt i sin 
argumentation fremhæver ing. Frank Pedersen se¬ 
nere, at virkelige videnskabsmænd — hvortil han 
åbenbart ikke regner undertegnede — undersøger 
en sag til bunds, før de udtaler sig om den. 

Havde ing. Frank Pedersen selv efterlevet dette, 
kunne han rimeligvis helt have sparet sig den på¬ 
gældende artikel »Videnskabens pligt«. Det i »Jyl¬ 
landsposten« anførte, som har bragt ing. Frank 
Pedersen i harnisk, svarer nemlig ikke præcist til, 
hvad jeg har sagt, hvilket ing. Frank Pedersen 
kunne have fundet ud af ved en mere tilbundsgå¬ 
ende undersøgelse, f.eks. ved at sætte sig i forbin¬ 
delse med mig. 

At min udtalelse er refereret forkert i »Jyllands¬ 
posten«, må endelig ikke opfattes som en kritik af 
den dygtige og alsidige Orla Johansen, med hvem 
jeg havde en særdeles hyggelig samtale om løst og 
fast. Desuden har jeg ikke for vane at tage mig 
selv så højtideligt, at jeg ved denne, så lidt som 
ved talrige tidligere lejligheder udsender dementi, 
når en journalist ikke helt præcist gengiver mine 
udtalelser. 

Hverken videnskabsmænd eller andre har pligt 
(det var det famøse ord) til at gøre eller tænke 
andet, end hvad deres samvittighed byder dem; 
men hver af os har ret til at mene om UFO’er, hvad 
vi vil, uanset om vi har gennemlæst samtlige mere 
eller mindre fantastiske beretninger om emnet. I 
denne henseende må jeg for mit vedkommende sige, 
at ingen af de efterhånden talrige UFO-beretninger, 


jeg har fået kendskab til, indebærer noget sikkert 
vidnesbyrd om rumaktivitet fra fremmede kloder. 

For at tage et nærliggende eksempel, berettes der 
på side 29-30 i det selvsamme nummer af UFO¬ 
NYT om en »ikke-jordisk satellit«, der skulle kredse 
om Jorden. Såvidt det lader sig udrede så lang tid 
efter, kan det dreje sig om en af de fire dele, hvori 
den militære amerikanske satellit 1962 ALFA-omi¬ 
cron bevæger sig omkring Jorden, muligvis delen 
1962 ALFA-omicron 3. Ifølge de givne oplysninger 
vedrørende stjernebilleder etc. var bevægelsen ikke 
stik øst-vest, men snarere — den perspektiviske 
virkning taget i betragtnign — fra sydsydøst mod 
nordnordvest. 

I øvrigt har vi ingen garanti for, at vi får be¬ 
sked om alt, hvad der sendes op i rummet fra USA 
og USSR, det være sig med vestlig eller anden be¬ 
vægelsesretning. 

Sammenfattende kan jeg som min opfattelse 
hævde, at det er bedre at gennemtænke alle mere 
nærliggende forklaringer, før man søger tilflugt til 
fantasifyldte postulater. A. Lundbak. 

Vi takker magisteren for dette indlæg og skal 
kun gøre opmærksom på en enkelt ting. Magister 
A. Lundbak må selvfølgelig tro, hvad han vil, men 
når han udtaler sig offentligt, må det ske på et 
helt igennem uangribeligt grundlag. Som viden¬ 
skabsmand og som velkendt person har man større 
forpligtelser, end den almindelige borger, til ikke at 
gøre grin med de mennesker, der vitterligt har set 
noget, som ikke hører til blandt de normalt kendte 
fænomener (satelliter inclusive). Tak for oplysnin¬ 
gen om ALFA-omicron. 

UFO'er I FORTIDEN 


Hvad skete der i Fatima ? 


af Antonio Ribera. 

Nogle år efter århundredskiftet — i 1917, for at 
være helt nøjagtig — mens krigen stadig rasede, 
skete der i Fatima, en lille landsby i Portugal ca. 
100 km nord for Lissabon, en række mærkelige be¬ 
givenheder, der på den tid blev fortolket som »mi¬ 
rakler«, men som i dag, betragtet gennem en »UFO- 
linse« — for at citere R. W. Drake — fremtræder i 
et helt andet lys. 

Disse ejendommelige begivenheder førte til en 
strid, som består den dag i dag. Når dette resume 
nu præsenteres her, er det derfor nødvendigt speci¬ 
elt at gøre UFO-loger opmærksomme på, at bestræ¬ 
belser på at rationalisere, hvad der er mystisk, ikke 
på nogen måde er et særkende for dem, der er skep¬ 
tiske over for spørgsmålet om de flyvende taller¬ 
kener. — De, der akeepterer de interplanetariske 
rumskibe, begår måske selv den samme fejl. For 
disse mennesker er de flyvende tallerkener blevet 
så antagelige og endog så hverdagsagtige, at det er 
muligt, at vi — ved at forklare miraklet i Fatima i 
UFO-vendinger — i virkeligheden forenkler en be¬ 
givenhed, der er forbundet med et mysterium af 
guddommelig dybde. Det kunne endog være, at 
UFOerne selv er mere »mirakuløse«, end mange af 
os bryder os om at indrømme. Uforklarlig — ud 
fra vor nuværende viden om UFOer — er således 
den kendsgerning, at datoen for miraklet i Fatima 
blev forudsagt med bemærkelsesværdig nøjagtighed 
flere uger før begivenheden fandt sted. 

Et besøgf 

For 50 år siden var Portugal et meget tilbage¬ 
stående land, og de mærkelige begivenheder, der 
fandt sted i en fjern afkrog af det — blandt anal¬ 
fabetiske, uvidende bønder — fik naturligvis en 
»religiøs« forklaring, idet overtroen fuldkommen 


beherskede de portugisiske landdistrikter på den 
tid. Disse begivenheder blev af den stedlige befolk¬ 
ning fortolket derhen, at det var Den Hellige Jom¬ 
fru, der havde vist sig. To tusinde år tidligere ville 
man have udlagt dem som gudernes komme til jor¬ 
den, men i begge tilfælde ville de således blive 
opfattet som besøg af ikke-jordiske væsener, der var 
særdeles virkelige og hverken særlig »gude-agtige« 
eller mirakuløse. 

M. Agrest, professor i fysik og matematik i Ar¬ 
menien og en velkendt videnskabelig forfatter i 
Sovjetunionen, har skrevet en meget interessant ar¬ 
tikel i »Literatournaya Gazeta« om muligheden af, 
at planeten Jorden engang i en fjern fortid har 
modtaget beøg af kosmonauter, der kom hertil fra 
andre planeter. 

Som støtte for denne teori nævner han templet i 
Baalbek med dets enorme platform (en startrampe?) 
— og de ejendommelige malerier i Tassili (Hoggar, 
Sahara), opdaget af Henri Lothe, med »Den store 
Marsgud«. Han citerer fra Bibelen og fremhæver 
sin velkendte teori om ødelæggelsen af Sodoma og 
Gomorra ved en kærneeksplosion. Han henviser til 
fund af tektitter flere steder på Jorden (Libyen, 
Indien og Australien) — og til de rester af en æld¬ 
gammel viden, der findes i gamle overleveringer 
såsom Maya-kalenderen og de afrikanske Dogoners 
kendskab til Sirius’ mørke ledsager. Ligeledes om¬ 
taler han det kendskab, som folkeslagene omkring 
Middelhavet havde til den tiende Pleiade, der er 
usynlig for det blotte øje. Han henviser til Mars 
(den tørre planet) og til Venus (planeten med et 
ocean) samt til Mars’ to satelliter, omtalt af Jona¬ 
than Swift i »Gullivers Rejser« og af Voltaire i 
»Mikromegas«. — Phobos og Deimos blev officielt 
først opdaget af Asaph Hall i 1877. 




UFO-NYT 


65 


Noget tyder på, at visse nyere kendsgerninger 
bør føjes til den liste, professor Agrest har samlet, 
— og dette forhold bekræfter den lov, at ensartede 
kendsgerninger ganske uundgåeligt får forskellig 
forklaring eller fortolkning, ikke alene afhængigt 
af den tidsperiode, inden for hvilken de finder sted, 
men også af den kulturelle baggrund, de bliver for¬ 
klaret ud fra. 

Seks observationer. 

Hvis begivenhederne i Fatima omsættes til mo¬ 
derne UFO-sprog, kan vi sige, at observationerne 
fandt sted i tiden fra den 13. maj 1917 til den 17. 
oktober samme år. I alt var der seks observationer. 
Vidnerne var: Lucia de Jesus, 10 år, og hendes fæt¬ 
ter, Francisco Marto og kusinen Jacinta Marto, 
henholdsvis 9 og 7 år. Alle var de fårehyrder. (Til 
den femte observation var der flere hundrede vid¬ 
ner, og til den sjette 70.000). 

Disse børns oplevelser ville i dag blive henregnet 
til »kontaktberetningerne«, for kontakter var de. 
I samtlige seks rapporterede tilfælde mødte bør¬ 
nene et »himmelsk væsen« i Cova da Iria, en enorm, 
nærmest cirkelformet slugt, beliggende 2 x hi km fra 
Fatima. På dette sted så de tre børn, mens de ved 
middagstid samlede deres får sammen, et lysglimt 
på himmelen. Nogle minutter senere viste en hvid, 
strålende skikkelse sig i nærheden af et lille egetræ. 

Vi må holde den ovenfor citerede regel i erin¬ 
dring: — Hvordan ville et rumvæsen tage sig ud, 
set med tre uvidende, analfabetiske bønders øjne 
for 50 år siden i et katolsk land? Ja, de ville na¬ 
turligvis tro, at det de så, var Den Hellige Jomfru. 
(Jomfru Maria, om man vil). — Som de senere ud¬ 
talte: »Den vidunderlige jomfru så ung ud. Hendes 
klædedragt, snehvid og fæstnet til halsen ved hjælp 
af en guldkæde, dækkede hele hendes legeme. Et 
hvidt dække med gylden kant dækkede hendes ho¬ 
ved«. (Dette kunne være en rund, gennemsigtig 
hjelm, der lignede en helgens glorie). »I nærheden 
af hænderne — ikke i dem — var der tre rosen¬ 
kranse af hvide perler«. (Husk de lysende bælter, 
rumvæsenerne bærer, — ifølge hvad Oscar Linke, 
Siragusa og andre nutidige kontaktpersoner beret¬ 
ter). »Ansigtet var omgivet af en gylden glorie«. 

Nu begyndte en art telepatisk samtale mellem 
»jomfruen« og de tre børn. Samtalen var åbenbart 
meget religiøs i sit indhold, men igen må vi minde 


os selv om de tre børns mentalitet og baggrund, 
således som deres land var på den tid. De kunne 
ganske enkelt ikke tiltales i moderne videnskabe¬ 
lige vendinger. (Tænk på den hvide opdagelsesrej¬ 
sende, der præsenterede sig for de tilbagestående 
indfødte som »den store hvide gud« i den hensigt 
at vinde deres ærbødighed — og bibringe dem nogle 
enkle idéer og sandheder). På den anden side synes 
der at eksistere en eller anden mystisk sammenhæng 
mellem flyvende tallerkener og religiøs tro; Bibelen 
er — som min ven Eugenic Danyans, bibeleksper¬ 
ten, kunne bevise, fuld af uforklarlige forbindelser 
af denne art, begyndende med selve navnet »gal¬ 
gal«, der anvendes om Jahve, og som betyder »hjul« 
eller »cirkulær bevægelse« på hebraisk — og slut¬ 
tende med Sinai-»kontaktberetningen«, som resulte¬ 
rede i de ti bud. Dette er ikke at fornægte Gud, 
mener Danyans. Han kunne have anvendt budbrin¬ 
gere eller engle. 

Dette var den første »kontakt«. Den næste fandt 
sted den 13. juni og var meget lig den første. Denne 
gang udtalte »jomfruen«, at det ville være hende til 
behag, om de tre børn lærte at læse. 

Den tredie »kontakt« eller »åbenbaring«, som den 
katolske kirke foretrækker at benævne det, fandt 
sted nøjagtigt en måned senere. Mange præster, og 
blandt dem sognepræsten i Fatima, Manuel Marques 
Ferraira, var skeptiske eller åbenlyst fjendtligt ind¬ 
stillede overfor »åbenbaringerne«. Sognepræsten 
mente endog, at det kunne være djævelen i egen 
person, der fristede børnene. Så stærk var fanatis¬ 
men på den tid, at de stakkels tre børn endog blev 
indsat i fængsel i adskillige dage. — Ved den tredie 
»kontakt« sagde væsenet for første gang til bør¬ 
nene, at hun i oktober ville udføre et stort mirakel 
i den hensigt at overbevise alle. 

Den fjerde observation skulle have fundet sted 
den 13. august, men børnene blev forsinket, idet 
Vila Novas borgmester, Arturo d’Oliveira Santos, 
der var frimurer og ateist, kørte dem til Vila Nova 
de Ourem i en bil. Forud for kidnapningen blev 
børnene underkastet forhør og trusler. — Dette kan 
give læseren en idé om atmosfæren på den tid. — 
Efter en ny »hjernevask« af Senhor Santos blev det 
tilladt børnene at tage til Cova da Iria den 19. 
august, men denne gang mødte de uventet væsenet 
i Valinhos. (Dette betyder »små dale). 

Mange vidner. 

Den 13. september var der mange vidner, og 
disse kunne endog se det »skib«, i hvilket væsenet 
ankom til mødestedet. Ifølge sognepræsten i Leiria, 
som var et af vidnerne, ankom »jomfruen« i et 
»aeroplan af lys«, en umådelig kugle, der fløj i vest¬ 
lig retning med moderat hastighed; den udstrålede 
et meget klart lys. Nogle andre vidner så et hvidt 
væsen komme ud af kuglen, der nogle minutter 
senere gik til vejrs og forsvandt i retning mod So¬ 
len. Hvad angår de tre små fårehyrder, så så de 
også »jomfruen«, som igen sagde, at hun i oktober 
ville udføre et mirakel synligt for enhver. Denne 
gang blev fænomenet ledsaget af en klassisk hæn¬ 
delse i forbindelse med UFO-observationer: »engle¬ 
hår«, der faldt fra himlen »som snefnug, der smel¬ 
tede, idet de nåede jorden«. 

Men den vigtigste »observation« havde stadig 
ikke fundet sted. Den indtraf, som lovet af det 
himmelske væsen, den 13. oktober og blev set af 
tusinder af vidner, idet nyheden om, at »noget stort« 
var under opsejling, havde bredt sig over hele Por¬ 
tugal. 

Det, der kendetegner denne observation, minder 
os endnu stærkere om nutidens tallerkener. Lige fra 
tidlig om morgenen var alle veje, der førte til Fa- 
tima, fyldt med »pilgrimme«, fanatikere, eller slet 
og ret nysgerrige — og endog ateister (der var på 
den tid i katolske lande som Spanien og Portugal 
et stort antal ikke-troende), der tog dertil for at 
latterliggøre andre. Uheldigvis begyndte dagen med 
tåge og støvregn. Kl. 11,30 var mellem 50.000 og 
70.000 mennesker samlet i Cova da Iria. Blandt dem 
var mange reportere fra tidsskrifter i Porto og Lis¬ 
sabon. Ved middagstid begyndte underet med Solen: 
Solen skinnede gennem skyerne (det regnede vold¬ 
somt på det tidspunkt) — og begyndte at danse! 

Men lad observationen blive forklaret af et vel¬ 
kvalificeret vidne: Professor Almeida Garrett, en 
fremstående videnskabsmand, professor ved Coim- 
bra universitetet, som var blandt menneskemæng¬ 
den: »Det regnede voldsomt, og alle var gennem¬ 
blødte. Pludselig skinnede Solen gennem det tætte 
skylag, der indtil da havde skjult den. Alles blikke 
rettedes mod den, — den så ud som en skive af en 
ubestemmelig kontur, — den blændede ikke. Jeg 
synes ikke, den kan sammenlignes med cn mørk, 
sølvskinnende skive, som alle i Fatima senere ud¬ 


talte. Nej, snarere besad den en klar, skiftende 
stråleglans, som man kunne sammenligne med en 
perles. Den lignede et blinkende hjul, — dette er 
ikke poesi, jeg har set det med mine egne øjne. 
Denne skinnende skive begyndte pludselig at rotere. 
Den roterede med voksende hastighed. Pludselig 
begyndte skaren at skrige i angst: Solen, der hele 
tiden drejede rundt, begyndte at falde mod jorden, 
rød, blodig, og truede med at knuse alle under sin 
brændende vægt —«. 

Et lokalt fænomen. 

Da skiven, der hele tiden roterede, sænkede sig 
mod skaren, følte mange mennesker en stikkende 
fornemmelse ledsaget af hede. Fra et sted 12 km 
fra Fatima så andre vidner også »Solen danse«, 
men astronomiske observatorier over hele verden 
havde ikke set noget bemærkelsesværdigt den dag. 
Dette betyder, at det var et lokalt fænomen, — et 
fænomen, der fand sted i meget lav højde (forment¬ 
lig kun nogle få hundrede meter over jorden), og 
kun var beregnet at skulle ses af forsamlingen, der 
var til stede i Fatima, — i den hensigt at gøre ind¬ 
tryk på dem. 

I vor tid, i et ganske andet åndeligt klima, og 
hvor meget peger hen på tidligere besøg på Jorden 
af væsener, der ikke er af denne verden (ikke over¬ 
naturlige væsener, men væsener der af udseende 
ligner os, men er i besiddelse af en intelligens og 
en teknisk kunnen, der langt overstiger, hvad vi 
formår), kan de ejendommelige hændelser i Fatima 
betragtes i et andet, et mere afslørende lys. Måske 
var besøget i Fatima et af deres sidste forsøg på at 
kontakte os i større målestok; måske venter de tål¬ 
modigt på, at den dag skal komme, hvor vi kan 
stå ved deres side som deres ligemænd (eller som 
disciple) og ikke længere som tilbagestående ind¬ 
fødte, der konfronteres med »de store hvide guder, 
som er kommet ned fra himmelen —«. 

Kilde: Flying Saucer Review, marts-april 64. 

—/SL 

Begivenhederne i Fatima har, lige siden de fandt 
sted i 1917, været ivrigt diskuteret og omstridt i 
katolske lande, mens de ikke er særlig kendt i pro¬ 
testantiske lande. Sagen har i øvrigt en fortsættelse 
— og er for den sags skyld stadig ikke afsluttet. 
I de forløbne år har Lucia — der i hvert fald end¬ 
nu i 1963 levede i bedste velgående som nonne — 

fra tid til anden offentliggjort noget af det, hun fik 
at vide af »jomfruen«. Det har vist sig for en stor 
del at være forudsigelser eller advarsler om kom¬ 
mende begivenheder, hvoraf mange også ganske 
rigtigt er indtruffet (2. verdenskrig, Rusland som 
stormagt m.m.). I dag mangler kun den sidste del 
af budskabet. Det blev nedskrevet (senere, da Lucia 
havde lært at læse og skrive) og deponeret i for¬ 
seglet kuvert hos den stedlige biskop, idet det var 
»jomfruens« ønske, at disse oplysninger ikke måtte 
komme frem før år 1960. 

Kuverten blev åbnet, da tiden var inde, men 
endnu i 1963 var indholdet ikke blevet offentlig¬ 
gjort, og så vidt det er redaktionen bekendt, er det 
stadig ikke sket. Dette sidste budskab kendes for¬ 
modentlig stadig kun af tre mennesker: Lucia, den 
i 1960 fungerende biskop for Fatima-distriktet — 
og Paven, der naturligvis blev orienteret. Man kan 
kun gisne om indholdet, — og det vil vi hellere 
overlade til læserne selv; — men én ting står fast: 
Pavedømmet har endnu ikke fundet tiden moden til 
en offentliggørelse! 

Såfremt der blandt UFO-nyt’s læsere findes ka¬ 
tolikker eller andre, der har studeret »Fatima-mi- 
raklerne«, vil de bemærke, at Ribera’s artikel inde¬ 
holder visse mindre unøjagtigheder, samt at mange 
detaljer overhovedet ikke er omtalt. (Der er skrevet 
adskillige hele bøger om emnet). Disse mangler er 
imidlertid fuldkommen uden betydning i denne for¬ 
bindelse, artiklens formål taget i betragtning. 

Men har Ribera så ret i sin udlægning? 

Også dette må læserne hver især tage stilling til, 
men der er unægtelig meget — især i professor 
Garret’s beskrivelse af den sidste observation — der 
i påfaldende grad leder tanken hen på nutidens 
tallerkenobservationer, således som de beskrives, 
når de er foregået på nærmere hold: 

Den roterende, lysende skive. 

Lyset forandrede sig — og blændede ikke. 

Hverken Ribera’s eller andre beretninger, vi er 
stødt på, nævner nogen lyd. 

Den prikkende fornemmelse. 

Fald af »englehår« ved 5. observation. 

Hertil kan lægges, at de citerede udtalelser må 
formodes at være fremsat længe inden beretnin¬ 
gerne om flyvende tallerkener var begyndt at 
dukke op. 


Når der til trods herfor er så påfaldende mange 
lighedspunkter, bliver det nok vanskeligt at komme 
uden om, at Fatima-miraklet må have været et 
fænomen af samme art som nutidens tallerkener. — 
Eller omvendt. Børge Jensen. 

Hvem var det ? 

I Gerald Pawles bog »Churchill i Krig« findes et 
afsnit omhandlende øvelse med C.D.L.-kampvogne, 
hvis særlige egenskab var, at de ved hjælp af et nyt 
projektørsystem var i stand til om natten at blænde 
fjenden totalt. 

Afsnittet slutter siden 244 med følgende: 

»Enden på C.D.L.-historien hører til et senere 
kapitel, men en mærkelig og hidtil uopklaret epi¬ 
sode ude i det øde hedeterræn vil det nok være 
rimeligt at gengive her. De sikkerhedsforanstaltnin¬ 
ger, som omgav alle sider og faser af hele C.D.L.- 
projektet, blev gennemført med største strenghed, og 
hele øvelsesområdet bevogtedes omhyggeligt af et 
vældigt opbud af vagtposter. Det var derfor meget 
vanskeligt for nogen uvedkommende bare at nærme 
sig dets udkant uden at blive opdaget, endsige 
snige sig ind på øvelsesområdet. 

En nat, da kampvognene var ude på en øvelse, 
og der blev givet ordre til at tænde projektørerne, 
så alle kampvognsbesætningerne klart og tydeligt en 
høj, ubevægelig skikkelse, som stod og iagttog dem 
fra en lille beplantning oppe på en bakke i nær¬ 
heden af Emperor’s Lodge, en del af området, som 
bevogtedes særlig skarpt. 

Alle kampvognene gjorde holdt. Nogle få øje¬ 
blikke stirrede besætningerne i vantro forbløffelse 
op mod skikkelsen. Men så forsvandt den pludse¬ 
ligt. Kampvognene startede i et nu og jog i hals¬ 
brækkende fart frem mod stedet, men da de nåede 
beplantningen, var der ingen levende sjæl at se. 

Få nætter senere dukkede den ensomme iagttager 
atter op — kun for igen at forsvinde lige så hur¬ 
tigt og uforklarligt som første gang, så snart for¬ 
følgelsen satte ind. I den følgende tid lå oppe på 
kampvognene, hver gang de begav sig ud i øvelses¬ 
terrænet, bevæbnede mænd rede til at springe ned 
og gennemsøge beplantningen, men den mystiske 
fremmede blev aldrig fundet«. X.P. 

BREVKASSEN Løst og fast 


om UFO-sagen 


Vore lasere er velkomne til at skrive til os } hvadenten de har synspunkter at fremføre — 
eller ønsker at stille spørgsmål i forbindelse med UFO-sagen. Skønner vi, at det forelagte 
kan have interesse for en videre kreds, bringer vi det her i BREVKASSEN. Ellers svarer 
vi direkte pr. brev. Elvis en indsender ønsker sit navn tilbageholdt, skal det blot meddeles 
os; — et pseudonym kan eventuelt foreslås. Anonyme breve besvares ikke. — Da redaktionen 
af UFO-nyt slutter ca. 30 dage, før bladet udkommer, bedes man ikke vare utålmodig, hvis 
fremsendte indlag eller spørgsmål ikke er med i førstkommende nummer. Hvis et spørgsmål 
bliver besvaret af et andet medlem af redaktionen, end det oprindelig er sendt til, er det et 
udtryk for vort ønske om at fremskaffe de bedst mulige svar til laserne. — UFO-sagen har 
mange sider, og vi kan jo ikke alle vare lige godt inde i al ting. 

REDAKTIONEN. 


Hr. redaktor. 

I et skrift jeg er blitt tilsendt fra SUFOI, står 
det, at major Mantell oppfant uttrykket flygende 
tallerken. Det er ikke riktig. 

Den 14. september 1908 fotograferte David Pa- 
cker en tallerkenformet gjenstand i nærheten av 
Nothfield i Worcesterfield. 

English Mechanic offentliggjorde fotografiet og 
kaldte gjenstanden flygende tallerken. 

Det er noe jeg gjerne vil benytte anledningen til 
å sporre om. I George Hunt Williamsons bok: Den 
glemte vej til planeterne, tales det om kjempene 
som levde på jorda for en milliard år siden. Jeg har 
også hort om dem fra andre kilder. 

På en bergvegg et sted i USA er det funnet en 
tegning som av vitenskapsmenn er beregnet til å ha 
blitt laget for 40 millioner år siden. 

Jeg har også hort om forsteinete fotspor som er 
blitt funnet, og skjelletter i 12 fot lange steinkister. 

Det som forundrer meg litt er hvor Williamson 
har hentet de detaljerte opplysninger om deres un¬ 
derjordiske byer o.s.v. 

Jeg vil også gjern vite hvor han har fått opplys- 
ningene om de seks ugudelige, og litt om William¬ 
sons tidligere skriverier? 

Ærbodigst ]on-Ingar Haltuff. 


Det er helt korrekt, at udtrykket »de flyvende 
tallerkener« ikke er opfundet af kaptajn Mantell. 
Udtrykket stammer fra den amerikanske forret¬ 
ningsmand Kenneth Arnold, som i slutningen al 
1947 efter en observation af en formation UFO'er 
karakteriserede fanomenet som en formation »fly¬ 
vende tallerkener«. Dem greb pressen i flugten! 

George Hunt Williamson er en meget omstridt 
person. En del mennesker går meget varmt ind for 
ham og tager ham i forsvar, mens andre lige så 
fanatisk angriber ham og beskylder ham for at være 
svindler. På en måde deler han skæbne med flere 
andre fremtrædende personligheder i UFO-sagen, og 
dette er nok en af minussiderne ved arbejdet med 
UFO'erne. Man beskæftiger sig for meget med per¬ 
sonerne i stedet for at hellige sig stoffet og de tan¬ 
ker, som samme stof kan give anledning til. 

Det kan derfor være svært at finde frem til den 
fulde sandhed, når man kommer ind på spørgsmålet 
om de kilder, der står bag de bøger, G. H. William¬ 
son har skrevet. M. h. t. »Den glemte vej til pla¬ 
neterne« kan jeg dog sige så meget, at flere arkæo¬ 
loger har arbejdet med de samme fænomener. Han 
kan have hentet en del af stoffet fra disse arkæo¬ 
loger, men der er ingen tvivl om, at han angående 
> kæmperne« har bygget på en del gamle overleve¬ 
ringer, som stadig lever i bedste velgående i Syd- 

og Mellemamerika. Jeg kan i øvrigt oplyse, at det 
ikke kun er i Amerika, man har beretninger om 
kamper; de findes hos mange folkeslag over hele 
kloden. 

De 40 millioner år gamle tegninger har varet om¬ 
talt flere gange i presseny men jeg kan ikke oplyse, 
om der på nuvarende tidspunkt er udkommet noget 
videnskabeligt vark om dette fund. 

De forstenede fodspor og de 12 fod lange skelet¬ 
ter er omtalt af flere arkaologer, bl. a. i forbin¬ 
delse med gamle sagn fra Tibet, men jeg kan blot 
ikke på nuvarende tidspunkt huske titlerne på de 
varker y hvorfra jeg har denne viden. 

Frank Pedersen. 

Man kunne tilføje, at Williamson har tilknytning 
til visse »okkulte broderskaber«, og det er os ikke 
muligt at afgøre, hvor stor en del af hans påstande, 
der kan føres tilbage til disse broderskabers »lare«, 
og hvor meget der stammer fra andre kilder. — Det 
har varet havdet, at Williamson er identisk med 
den »Broder Philip«, der har skrevet bogen »Secret 
of the Andes«, der narmest må betegnes som ren 
okkultisme — med »budskaber« fra de traditionelle 
»mestre«. Vi ved ikke, hvorledes dette forholder 
sig, men det er ikke tilfaldigt, at kun én af Wil- 
liamsons er blevet oversat. Flere af de øvrige bøger, 
han har lagt navn til, virker meget overspandte. — 
Se i øvrigt artiklen om Williamson i vort nov.-dec. 
nummer 1964, der ikke lover alt for godt m. h. t. 
Williamson*s haderlighed, hvis den er rigtig. 

Børge Jensen. 

V 

Hr. Rolf Reiersen, Norge, har sendt os et brev 
med følgende to spørgsmål: 

1. Kan man kjøre fra sitt eget lys på samme 
måte, som man kjører fra lyden? 

Rent umiddelbart kunne man nøjes med at svare 
nej, for der findes endnu ikke noget fartøj, der kan 
bevage sig med hastigheder større end lysets, men 
da der sikkert ligger noget andet og mere dybsin¬ 
digt bag spørgsmålet, bliver svaret meget mere 
kompliceret. Vi ville ikke på den korte plads, der 
er til rådighed, kunne svare helt og fuldt, idet vi 
ville komme ind på visse kvantemekaniske betragt¬ 
ninger. Vi skal prøve ved en senere lejlighed at tage 
dette spørgsmål op i en sarlig artikel. 

Frank Pedersen. 


2. Ett annet spørsmål jeg har lurt på, er om det 
kan tenkes at det har eksistert inteligente skapnin- 
ger på jorden før den nåværende generasjonens 
tidsregning fra Adam og Eva’s tid? Vi kan ta Adam 
og Eva som de første mennesker på jorden. Kan det 
tenkes at det har levd skapninger (mennesker) på 
jorden i miil. år før deres tid, og at disse skapnin- 
gene har utslettet jordens grøde og befolkning med 
f. eks. atomkrig, og at bare en liten gruppe menne¬ 
sker overlevde? 

Den officielle videnskab har hidtil ment, at men¬ 
nesket nedstammer fra dyrene, — og den mener det 
vel stadig. Derfra har vi så udviklet os op gennem 
stenalderstadiet o.s.v., og først inden for de sidste 
måske 10.000 år har der eksisteret civilisationer i 
egentlig forstand. Man kan jo for så vidt tanke 
sig alt, og man kan da også tanke sig den mulighed, 
at det, som vi tror er vor menneskeheds samlede 
historie, i virkeligheden kun er foreløbig sidste ka¬ 
pitel af en meget langere historie. Man kunne tanke 
sig, at der tidligere har eksisteret civilisationer og 
kulturer, der har varet meget langere fremme i ud¬ 
vikling, end vi er i dag, — at man endog har haft 
rumfart og har kendt til atomkraft og meget mere, 
og at den »stenalder«, som videnskaben anser for 
— om man så må sige — civilisationens begyndelse, 
i virkeligheden kun er en overgangstid, hvor nogle 
få overlevende måtte begynde forfra, efter at nast- 
sidste kapitel eller civilisationsperiode var gået un¬ 
der i en eller anden form for katastrofe. 

Tanke sig det kan man sagtens, — men dertil 
kommer, at der er mange ejendommelige kendsger¬ 
ninger jorden over, der tyder på, at der virkelig 
har eksisteret civilisationer på tidspunkter, der lig¬ 
ger langt forud for, hvad man ellers regner med. 
Vidnesbyrdene herom findes inden for arkaologi, 
folklore o.s.v., og mange af dem har i tidens lob 
varet navnt her i bladet samt i UFO-litteraturen. 
Alle disse mange ejendommelige, hidtil upåagtede 
kendsgerninger åbner imidlertid også i en anden 
henseende nye perspektiver nu, da de ses med »rum¬ 
alderens« øjne: Man kunne — nu — også tanke sig 
den mulighed, at menneskene på jorden oprindelig 
er blevet landsat fra andre planeter, og beretningen 
om Edens Have kunne i så fald have forbindelse 
hermed. Børge Jensen. 

Endvidere er der indløbet følgende spørgsmål: 

Jeg er netop blevet færdig med at læse »The 
UFO-Evidence« fra NICAP —. Her er beviser for 
alle pengene. Hvad der slog mig mest, var den 
ringe omtale, Adamski havde fået. Eneste fundne 
punkt er side 89 pkt. 20, hvori Adamski angribes 
for forskellige ting. I forbindelse hermed vil jeg 
gerne vide, om Adamski har knyttet nogle kom¬ 
mentarer dertil? Hvis ikke, har redaktionen noget 
at bemærke? O. H. Nielsen. 

Adamski svarer af princip ikke på angreb eller 
anklager mod hans person, idet han har den ind¬ 
stilling, at han har andre og vigtigere opgaver end 
at deltage i en polemik omkring hans person, samt 
at han kun har til opgave at fortælle menneskene, 
hvad han ved og mener er sandhed. Hvad menne¬ 
skene så vil gøre med de sandheder, han giver dem 
— ja, det er fundstændig op til hver enkelt — det 
blander han sig ikke i. 

Men hans venner rundt omkring i verden tager af 
og til til genmæle, når det bliver for groft. Således 
rettede NICAP for nogle år siden skarpe angreb 
mod Adamski og sendte » bevismaterialet« til de for¬ 
skellige UFO-organisationer rundt omkring i ver¬ 
den. Det medførte blandt andet, at den svejtsiske 
UFO-organisation frasagde sig Adamski. Herhjem¬ 
me besvarede Frank Pedersen angrebene i en rede¬ 
gørelse, der blev udsendt til alle vore daværende 
medlemmer. 1 et brev til NICAP redegjorde Frank 
Pedersen for vor stilling, der blandt andet mundede 
ud i den konklusion, at hele »beviset«s opsætning 
og fremstilling var i strid med enhver form for 


europæisk retsopfattelse, og at vi derfor ikke kunne 
anerkende dette. 

NICAP anerkender, så vidt vi ved, ikke én ene¬ 
ste kontaktberetning. De undersøger ganske vist 
dem, de får mulighed for at undersøge, men da en 
kontaktberetning ifølge sagens natur meget vanske¬ 
ligt lader sig bevise, er endnu ingen blevet aner¬ 
kendt. I en bog som »UFO-Evidence«, hvor alle be¬ 
retninger er vidnefaste eller bevist på anden måde , 
hører kontaktberetningerne efter vor mening heller 
ikke hjemme. For øvrigt omfatter »UFO-Evidence«, 
som De sikkert har bemærket, næsten udelukkende 
amerikanske tilfælde, som NICAP selv har haft 
mulighed for at efterforske. Derfor er Allinghams 
historie og billeder vel sagtens ikke nævnt. 

Leif Pedersen. 

☆ 

Der skrives så meget om de kosmiske love. Hvor 
findes de opnoteret og hvordan lyder de? B.J. 

Det er vistnok, hvad man kalder et par særdeles 
gode spørgsmål, og der er ingen tvivl om, at det cr 
problemer, der i tidens løb har plaget mange læsere. 
For at De nu ikke skal tro, at vi vil snakke os fra 
det, så lad os sige med det samme, at Børge Jensen 
har skrevet et svar. Det er imidlertid ikke altid, 
at et kort spørgsmål kan klares med et kort svar ;— 
hvis man da ikke vil nøjes med en kvart sandhed 
og en sludder for en sladder. I dette tilfælde fylder 
svaret så meget, at vi vil bringe det som selvstændig 
artikel, — og derved er vi desværre blevet nødt til 
at gemme den til næste nummer. Fil gengæld lover 
vi Dem — et svar! Frank Pedersen. 


OBSERVATIONER 


UFOer over Skandinavien. 


Siden den 31. december er der indkommet 25 
rapporter samt én detektorvarsling. Rapporterne 
fordelte sig med 1 fra 1955, 1 fra 1962, 1 fra 
1963, 15 fra 1964 samt 7 fra 1965. 


Den første rapport er ca. et år gammel. Den 
5. april 1964 var hr. KR ude for at lufte sin hund. 
Det var sent på aftenen, klokken var 2256. Obser¬ 
vatøren fik tilfældigt øje på et objekt, der lyste 

blændende op på den sydlige himmel. Observatio¬ 
nen foregik i Fredericia, og objektet kom fra Bæl¬ 
tet. Objektet var cirkelrundt og lyste blændende 
hvidt i midten, medens kanten hele vejen rundt 
lyste i alle spektrets farver. Det så ud, som om det 
var kanten af objektet, men det kan også have 
været en korona uden om objektet. Genstanden 
roterede om sig selv. Efter at have været standset 
op et øjeblik, fortsatte objektet sin vestlige kurs og 
gik ud af observatørens synsfelt. 

En af de interessanteste rapporter, som vi har 
modtaget i den senere tid, kommer fra Bygholm ved 
Horsens, og den er fra den 8. juli 1964. Vi har tid¬ 
ligere bragt en omtale af en observation fra samme 
tidspunkt, nemlig i UFO-nyt nov.-dec. samt (mere 
omfattende) i UFO-nyt Junior fra november. Des¬ 
uden har observationen været omtalt i en del af 
dagspressen. Det interessante er, at det sandsynligvis 
er de samme objekter, som er blevet observeret. 

Hr. Aa. C. Eriksen var den 8. juli ude for at 
lufte sin hund. Klokken 2330 fik han øje på to 
store, luerøde objekter, som i ganske lav højde gik 
i vestlig retning over landsbyen Hosby. Derefter 
lavede de et udvendigt loop og fortsatte i en bue 
mod skoven. Medens de var på toppen af denne 
bue, forsvandt deres lys for en tid, og da sås de 
som faste, blågrå legemer. Dernæst foretog de endnu 
et udvendigt loop, stadigvæk i ganske lav højde, og 
fløj ind over skoven. Her lyste de stærkt op flere 
gange. Når lyset kom langsomt, blev det rødt, og 
når lyset kom hurtigt, blev det klart. Hver gang 
objekterne accellererede, skiftede de farve. Når 
lyset blussede op, sås ovenover og nedenunder ob¬ 
jektet hvad man kan kalde »stråle-spidser«. Det vil 
sige, at de i forvejen ellipseformede objekter nu 
fik snurretop-form. Bortset fra de kraftige ændrin¬ 
ger i lysstyrke og farve i forbindelse med manøv¬ 
rerne, var lyset fra objekterne konstant. Lysstyrken 
var stærk, men ikke blændende. 

Observatøren troede først, at det var fly. Da ob¬ 
jekterne imidlertid var lydløse, tænkte han, at det 
var en eller anden fremmed nation, som havde 
sendt en eller anden form for spionagefly ind over 
Danmark. Hr. Eriksen tilkaldte sin kone, som så 
objekterne i fire minutter, inden de efter 15 minut¬ 
ters observation forsvandt mod sydvest i retning 
af Rosenvold. 


Observatøren anslår objekternes størrelse til ca. 
10x3 meter. Måske op til 15x5 meter. Da objek¬ 
terne var nærmest observatøren, var de ca. 300 me¬ 
ter væk. 

To måneder senere, den 8. september kl. 1955 
kører hr. V. Ellebæk sin taxa ad Harrild-vejen, 10 
km sydvest for Nibe. Pludselig bliver himmelen op¬ 
lyst meget kraftigt, og imellem skyerne ser obser¬ 
vatøren et stort, ellipseformet objekt med en lille 
kuppel foroven. Objektet lyste stærkt grønt. Foran 
objektet så en ellipseformet, lysende, fosforfarvet 
ring. Dens akse var vinkelret på objektets akse. 
Efter 4-5 sekunders observation dykkede objektet 
ned i en sky og forsvandt. Hr. Ellebæks passager 
nåede blot at se et grønt lysskær i skyerne. 

Den sidste rapport er fra Aalborg, fra den 23. 
februar kl. 1842. Observatøren, hr. Nielsen, beretter 
følgende: 

Jeg befandt mig sammen med min hustru og min 
16-årige datter ved vort hus i det sydlige Aalborg. 
Det var stjerneklart og næsten vindstille, og der var 
ingen støj fra jetjagere eller lignende. 

Kl. 1842 blev jeg pludselig opmærksom på en ret 
stærktlysende, orangefarvet genstand, som fløj med 
stor hastighed lavt over horisonten over det øst¬ 
lige område af byen med retning fra nordvest mod 
sydøst. Jeg gjorde straks min hustru og datter op¬ 
mærksom på iagttagelsen, som de herefter fulgte 
sammen med mig. Genstandens hastighed var i c or 
mig at skønne enorm, og jeg lyttede efter motor¬ 
støj, men der kom ikke en lyd fra den. Da vi 
havde iagttaget objektet i nogle sekunder, så vi, at 
en tilsyneladende langt mindre genstand fløj oven¬ 
over i samme retning. Den lyste skarpt blåhvidt og 
synede som en fiksstjerne af mellemstørrelsen, blot 
stærkere lysende. Jeg vil antage, at den mindste 
genstand var af samme slags som den store, blot 
meget højere oppe. Nogle sekunder efter forsvandt 
den store genstand for vort blik, idet den kom bag¬ 
ved to naboejendomme, som ligger 50 meter fra 
vort observationssted. Vi blev dog ved med at se 
i retningen, og nu kom det store objekt atter til 
syne efter at have passeret husene; nu havde det 
imidlertid retning fra nordøst mod sydvest, og det 
slog mig, at genstanden, som kun havde været borte 
fra vort blik i nogle få sekunder, på dette øjeblik 
haved foretaget en drejning på ca. 90°. Efter drej¬ 
ningen iagttog vi objektet i endnu nogle sekunder, 

hvorefter det forsvandt for vort blik i sydvestlig 
retning, dækket af bakken ved Mariendals Mølle. 
Da vi herefter skulle til at se efter den lille gen¬ 
stand, var denne forsvundet i stjernemylderet. 

Hver dag er jeg vant til at iagttage jetflyene fra 
Flyvestation Aalborg. Jeg har også mange gange set 
satellitter, men denne genstand var ingen af delene. 


De øvrige rapporter var fra Hals, Borup, Pejrup, 
Kolding, Stubbekøbing, Aarhus, Hurup, Vejle, Ar¬ 
den, Brøns samt Fredericia. 

Detektorvarslingen var fra Korup på Fyn, hvor 
detektoren ringede den 21. januar. Der var (som 
sædvanlig) overskyet og intet blev observeret. 

ej 


Virkelighed 
eller fantasi 
i Felling, 

Northumberland, England? 



—Lysglimt., høj summen om natten., små grøn¬ 
ne mænd, der jager hinanden rundt om høstakke. . 
ægformede flyvende objekter. . Nej, nisserne er ikke 
sluppet løs, og det er ingen irlænder, der fortæller 
denne skrøne — bare de gode indbyggere i Felling. 
Det fortælles nemlig rundt om på Leam Lane god¬ 
set, at flyvende rumfolk benytter området til ma¬ 
nøvrer. Rapporterne bliver sådan ved, at en orga¬ 
nisation har iværksat en hel undersøgelse. Aktivite¬ 
tens centrum er Hopedene Avenue, hvor hoved¬ 
parten af beboerne har hørt en kraftig summende 
støj, og til dato er ingen fremkommet med en logisk 
forklaring på den. En af dem, som har set det fly¬ 
vende objekt, er 13-årige Keit Bell. Han fortalte 
i aftes: »Sent en aften stod jeg og kiggede ud af 
Vinduet, da der kom et vældigt glimt på himlen. 
Så blev et ægformet flyvende objekt med et lyst 
skær synligt. Jeg så det to gange, før det fløj væk«. 
Keith’s moder nægtede i begyndelsen at tro på ham, 
men så senere med sine egne øjne de samme glimt, 
som lyste hele deres stue op. »Jeg blev forfærdet«, 
sagde hun. Og de små grønne mænd? De blev set 
af 14-årige David Wilson. Han fortæller: »Jeg så 
flere små, grønne væsener omkring 2 fod høje løbe 


rundt om en høstak på en gård nær godset«. Un¬ 
dersøgelser foretages af »Tyneside UFO Society«, 
der udsendte en foreløbig rapport i aftes. Mr. J. T. 
Otley fortæller: »Mens vi påskønner, at sagen dys¬ 
ses ned, fordi der er en del fri fantasi iblandet, tror 
vi dog, at disse lys og den summende lyd, som så 
mange mennesker har hørt, på en eller anden måde 
hænger sammen. Vore undersøgere har fundet, at 
mange fornuftige mennesker har hørt denne støj, og 
den unge David Wilson omtales af sine forældre og 
venner som en pålidelig dreng, der ikke kunne have 
opdigtet den slags«. 

Kilde: »The Journal«, Newcastle-upon-Tyne, 
England, 9.6.-64. N. I. C. A. P. Reporter, 
december 1964. -/Pt\ 

Hvad er nu dette? — Det må da bestemt være 
et udslag af »agurketiden« i det ellers så flegmatiske 
England! — Eller??— Historien har imidlertid en 
fortsættelse, idet en lignende beretning nogen tid 
senere fremkom fra en helt anden del af England, 
nemlig Liverpool. Men heller ikke nok med det: — 
Vi gengiver nedenfor den seneste rapport fra det 
omtalte »Tyneside UFO Society«: BJ 

Vendte de små mænd tilbage til Liver poolf 

Siden min sidste rapport har jeg modtaget ind¬ 
beretninger, der viser, at heller ikke »Nisse-jagten i 
Jubilee Park« i Liverpool var det sidste i sagen om 
»de små mænd«. Det ser ud til, at hele historien 
har gentaget sig godt en uge senere. 

Beretningen om »nisserne« i parken blev offent¬ 
liggjort i »Liverpool Echo« den 2. juli 1964. Den 
fortalte om, hvordan tusindvis af børn havde del¬ 
taget i en storstilet jagt på nogle »små grønne mænd 
med hvide hatte, som man havde set kaste sten og 
små jordklumper efter hinanden« ude på bowling¬ 
banen den foregående aften (1.7), — og at dette 
var anden aften i træk, at jagten foregik. Den mest 
betydningsfulde del af rapporten hævdede, at en 
kvinde, der bor i Crosby, Liverpool, havde set 
»mærkelige objekter glimte på himmelen, idet de 
kom susende ind over byen ude fra det Irske Hav« 
natten til den 1. juli. 

Den 12. juli rapporterede »The People« som føl¬ 
ger: 

Kirkegårdsoptøjer, da børn jagtede nisser. 

En præst fik sig et billigt grin, da nogle børn 
begyndte at lede efter nisser på hans kirkegård. 
Grinet forsvandt imidlertid et par timer senere, da 
500 ynglinge trampede rundt på kirkegården på 
jagt efter de små folk. 

Og de v i 1 simpelthen ikke blive væk. Børnene i 
Kirkby ved Liverpool fortsætter eftersøgningen, 
ligegyldig hvad man siger til dem. De vender til¬ 
bage igen, hver gang politiet har jaget dem bort; 
— og der er masser af børn i Kirkby. — Det er den 
by i England, der har den højeste fødselsprocent. 

»Vær nu flinke of bliv borte. Der er ingen nisser 
her!« — appellerede i går pastor John Lawton, sog¬ 
nepræsten ved den belejrede kirke i Kirkby. 

Han udtalte: »Det begyndte for et par aftener 
siden, da kirkegården blev invaderet af ca. 200 un¬ 
ge mennesker. Til at begynde med tog jeg mig ikke 
af det, — men der blev ved med at komme flere. 
Og de er alle sammen ganske overbeviste om, at 
det er rigtigt. Hvis vi kunne finde ud af, hvor 
rygtet stammer fra, kunne vi måske også få bragt 
alt dette til ophør«. 

Politiet sagde i går: »Vi har måttet rykke ud til 


kirkegården adskillige gange inden for de sidste 48 
timer for at jage børnene bort, — men hver gang 
kommer de tilbage. Hele denne sag er efterhånden 
ved at være temmelig irriterende. Adskillige børn, 
der var meldt forsvundet hjemmefra, er blevet fun¬ 
det der«. Citat slut. 

Man kan ikke bebrejde den tilfældige læser, hvis 
han får sig en hjertelig latter efter at have læst 
denne historie. Når alt kommer til alt, har de små 
væsener altid dukket op fra tid til anden, — og 
hvorfor skulle nutidens børn være anderledes? Og 
hvordan skulle nogen dog kunne finde på at sætte 
denne historie i forbindelse med flyvende tallerke¬ 
ner, når aviserne meget bekvemt har glemt at næv¬ 
ne, at der var mærkelige objekter på himmelen over 
netop den egn et par dage i forvejen? 

Hvis man på den anden side er et af de menne¬ 
sker, der er interesseret i flyvende tallerkener, er 
der et eller andet, der siger »klik«, klokken ringer, 
og man bliver klar over, at denne sag er værd at 
undersøge nærmere. 

Min egen undersøgelse afslørede mindst tre ob¬ 
servationer over området umiddelbart forud for 
kirkegårds-jagten. 

Fredag den 3. juli så en fru M. F. fra Hunts 
Cross et eller andet på himmelen, hvilket fik hende 
til at skrive følgende brev til .»Liverpool Echo«, 
der offentliggjorde det den 9. juli: 

»Er der nogen, der har set det mærkelige objekt 
på himmelen omkring kl. 2315 fredag aften? Lig¬ 
gende i min seng så jeg en kraftig stjerne, der plud¬ 
selig begyndte at bevæge sig langsomt men sikkert 
mod højre — set fra mit opholdssted. Jeg tilkaldte 
min 17-årige søn, som ligeledes var forbløffet; — 
dette ikke i mindre grad, da »stjernen« efter at 
have bevæget sig en strækning, der for os så ud 
som »et par meter« hen over himmelen, pludselig 
ændrede kurs, svingede i en halvcirkel-formet bue 
og bevægede sig tilbage den vej, den var kommet. 


Det er en stor fordel i livet , om man gør 
de fejl , man kan lære noget af, så tidligt 
som muligt. 


Winston Churchill. 

Vi iagttog begge dens bevægelse, indtil den for¬ 
svandt bag tagene, og mens den bevægede sig i ret¬ 
ning af Runcorn, skiftede dens farve fra strålende 
sølvfarvet til skrigende rødt. Vi kunne ganske be¬ 
stemt se et signal, der med mellemrum blinkede fra 
den. Det var afgjort ingen flyvemaskine«. 

Et brev fra hr. og fru Oldrid, Birnam Road 31, 
Wallasey, ligeledes offentliggjort i samme avis, ly¬ 
der: 

»Kl. 2328 lørdag aften så min kone og jeg et 
klart, stjernelignende lys bevæge sig langsomt over 
Seacombe og tværs over floden til Liverpool. Det 
var lydløst og alt for langt nede til at være en 
stjerne. Vi iagttog det i fulde 5 minutter«. 

Den følgende nat ( 5. juli) var der igen mystiske 
lys over Liverpool-egnen. »Liverpool Echo« fra den 
6. juli rapporterede: 

Set over Aintree. — Mystiske lys på himmelen. 

To mystiske objekter på himmelen blev i nat set 
af en mand fra Aintree. Hr. John Eaves, East- 
bourne Road 14, Aintree, fortalte i dag »Echo« 
følgende: 

»De to objekter var meget klare ligesom stjerner. 
De bevægede sig i en lige linie fra Liverpool mod 
Preston. Det var afgjort ikke flyvemaskiner, og de 
var afgjort ikke højt nok oppe til at være stjerner«. 

Adskillige andre mennesker på Aintree-egnen 
havde set dem, sagde han. Han fik øje på dem 
kl. 0110, mens han spadserede ad Aintree Lane. 

Både Liverpool lufthavn og Bidston observato¬ 
rium har modtaget rapport om objekterne, men in¬ 
gen af dem kunne i dag give nogen forklaring. 

Til afrunding af dette hændelsesforløb finder vi, 
at et stationært objekt blev set over Crosby ved 
Liverpool den 12. juli, dagen efter kirkegårds-epi¬ 
soderne. »Liverpool Echo« fra den 13. juli skriver: 
Var det et rumfartøj eller blot et stjerneskudf 

Dette spørgsmål har hr. James Cassidy, Derwent 
Road 7, Crosby, stillet sig selv i dag. Omkring kl. 
2325 i aftes så hr. Cassidy, mens han stod ved sin 
hoveddør, et stillestående objekt på himmelen. 

»Den eneste måde, jeg kan beskrive det på«, sag¬ 
de hr. Cassidy i dag, »er, at det så ud som en 
meget, meget klar stjerne. Det stod stille i omkring 
10 minutter og bevægede sig derpå bort i nord¬ 
nordøstlig retning«, tilføjede han. 


Hr. Cassidy, der er 23 år og ingeniør, sagde, at 
det var en hel del klarere end en normal stjerne. 
»12 af mine naboer var også vidner til det«, sagde 
han. 

Der har også været rapporter om objekter, der er 
set over andre dele af Mersey-egnen og øen Man 
inden for den sidste uge. 

Vi har altså nu følgende kronologiske hændelses¬ 
forløb: 

Beg. af juni: »Små mænd« ved Felling i Nord- 
england. 

1. juli: Kvinde ser mærkeligt objekt suse ind fra det 
Irske Hav; — jagten efter »små mænd med 
hvide hatte«. 

3. juli: Mystisk lys over Liverpool. 

4. juli: Et andet lys, der bevæger sig over Liverpool. 

5. juli: Flere mystiske lys over Liverpool. 

9., 10. og 11. juli: Den anden serie af jagter på 
»små mænd«. 

12. juli: Endnu et objekt over Liverpool-området. 

Det synes at være slutningen på den historie. 
Ikke flere rapporter fra Liverpool, — men hvad 
er dette? — Nisser rapporteret i Belfast i septem¬ 
ber! — Slap blot af: — Ifølge »Daily Express« fra 
den 12. september kan følgende historie bare be¬ 
tragtes som en god gammel irsk skrøne: 

Hvordan Robin Hood blev forvandlet til en nisse. 

Den 39 tommer høje nisse fra Tamar Street blev 
indfanget i går. Tre nætter efter hinanden samlede 
rygterne om den store, ophidsede menneskemasser 
i East Belfast Street. 

I går blev »nissen« identificeret som den seks¬ 
årige Jimmy Hughes. Det var Jimmy’s Robin Hood- 
dragt, der startede hele forvirringen. En aften for 
fire dage siden havde han den på, da han legede 
i et forfaldent, tomt hus i nærheden af Witham 
Street, hvor han bor. 

Politiet jagede ham bort, og han skjulte sig i 
noget højt græs. Alt, hvad der skulle til for at 
starte rygtet, var en tilskuer med en temmelig livlig 
fantasi — og en flok godtroende tilhørere. Og begge 
del fandtes. Menneskemasser samledes i Tamar Street 
hver aften, og i torsdags blev politiet tilkaldt for 
at sprede dem. To brandsprøjter hjalp til. En am¬ 
bulance, der skulle bringe fru Bowers på hospitalet, 

brugte en halv time i forsøg på at komme igennem 
gaden. 

Fru Doreen Somerville, boende i Tamar Street, 
udtalte: »Man skulle ikke tro det muligt i det 20. 
århundrede. De fleste var børn og unge mennesker, 
men jeg var lamslået over antallet af voksne mænd 
og kvinder. — Fire teenagere på muren bag vor 
have sad og ventede på nissen, sagde de. Så hørte 
jeg nogen sige, at der sad fire nisser på min have¬ 
mur. Min 10-årige datter Molly nægter at sove i 
sin egen seng på grund af spektaklet, og fordi der 
bliver kastet med sten«. 

Vinduer og tagsten er blevet knust i den terrasse¬ 
anlagte gade, og gamle konservesdåser og andet af¬ 
fald er kastet ind i haverne fra en nedlagt jern¬ 
banedæmning bagved. 

I går overrakte Mr. David Bleakley, parlaments¬ 
medlem (Labour) for Victoria-distriktet, — efter at 
have besøgt gaden i torsdags, mens uroen stod på 
— en anmodning til bystyret i Belfast. Den var 
underskrevet af hundreder af kvarterets beboere, 
der krævede, at der blev gjort noget for at holde 
børn og opløb borte fra jernbanedæmningen og de 
forladte huse. 

En overordnet talsmand for politiet sagde: »Dette 
foretagende er det mest »skøre«, jeg nogensinde har 
set. En voksen mand — så ædru som en brosten — 
insisterede overfor mig på, at han havde set en 
nisse«. 

Jeg ved ikke, hvorvidt der har været UFO’er 
over egnen på det tidspunkt, men jeg har en na¬ 
gende tvivl med hensyn til Jimmy Hughes’ andel 


i alt dette. Det kunne være en meget bekvem «dæk- 
historie« fra myndighedernes side for at dysse det 
hele ned. Her står vi altså. Døm selv; — det til¬ 
kommer ikke mig at bestemme, om De skal tro på 
nisser. Jeg kan kun sige, at jeg selv har ændret 
min opfattelse af dette dværgfolk. — De »små 
grønne mænd«, der kommer hertil i flyvende taller¬ 
kener, mener jeg. 

Jeg har senere bemærket en meddelelse i »Man¬ 
chester Evening News«, dateret d. 2. oktober 1964, 
hvor der fortælles om børn, der græd fuldkommen 
hysterisk på en skole i Stretford, da det forlød, at 
der var landet et »rum-uhyre« på legepladsen. Po¬ 
litiet havde efterforsket andre »vilde rygter«, der 
havde cirkuleret blandt byens børn. 

Jeg ville egentlig gerne vide, hvad disse andre 
rygter gik ud på. Måske DIGAP eller nogle af vore 
læsere i Manchester vil oplyse mig om disse mysti¬ 
ske hændelser. Harry Lord. 

Kilde: »Orbit« 6,2 - okt. -64. -/BJ. 

For en ordens skyld vil vi lade den sidste op¬ 
fordring gå videre til UFO-nyt’s læsere — for det 
tilfælde, at en eller anden skulle have været i Eng¬ 
land inden for de sidste 8-10 måneder og kender 
mere til sagen eller til lignende begivenheder. 

Vi henviser i øvrigt til lederen og føler ingen 
trang til yderligere kommentarer på nuværende 
tidspunkt; — men vi har en fornemmelse af, at 
hele denne beretning vil vise sig i virkeligheden at 
være — på en eller anden måde — temmelig lære¬ 
rig . .! BJ 


UFOLOGI 


Vor tids mest fascinerende mysterium. 

Af Bruno Ghibaudi i »li Tempo« den 6.1.1963. 

I april 1954 skal besætningen på flyvende taller¬ 
kener have haft kontakt med militærteknikere, der 
imidlertid ikke var tilbøjelige til at lade sig over¬ 


bevise om de besøgendes fredelige hensigter. Fra 
den tid findes en serie eventyr, som synes at være 
Science-Fiction beretninger. 

INDISKRETION 

»Bring mig et stykke af en flyvende tallerken, så 
vil vi kunne tale om eksistensen heraf, om deres 
oprindelse og deres formål med at overflyve vor 
planet«. Med disse ord sluttede John A. Samford, 
general i den hemmelige amerikanske tjeneste, sin 
pressekonference den 27.6.52 efter en opstået psy¬ 
kose som følge af mange og hyppige observationer. 
»De beviser, som forsvarerne for flyvende tallerke¬ 
ner har bragt«, tilføjede generalen, »er ikke til¬ 
strækkelige til at bevise en slig virkelighed«. Til 
trods herfor fastholdt de overbeviste deres påstand 
og føjede til, at de mest overbeviste om de flyvende 
tallerkeners virkelighed netop var de højere offi¬ 
cerer i Pentagon, og hvad beviserne angik — så 
behøvede man ikke at lede længe efter sådanne, da 
netop regeringen var i besiddelse af ægte flyvende 
tallerkener, som var styrtet ned efter forskellige 
havarier. Til fastslåelse af denne overbevisning tjen¬ 
te talrige indiskretioner fra troværdige og offent¬ 
lige kilder. Den første går tilbage til 1951: Efter en 
meksikansk ingeniørs vidneudsagn (hans navn er 
begribeligvis ikke nævnt) landede som følge af et 
havari en flyvende tallerken i sommeren 1951 i 
Sierra Madre i Mexico, idet tallerkenen fløj mod 
en høj. Ved sammenstødet blev tallerkenen svært 
beskadiget, og besætningen på 6 mand omkom. In¬ 
geniøren nærmede sig stedet i sin vogn, men blev 
standset af en af politiets færdselsvogne. Han kørte 
til en nærliggende høj, hvorfra han gennem kikkert 
iagttog det videre forløb. 

Omkring objektet var der snart efter talrige tekni¬ 
kere. Efter lang tids forløb var det lykkedes dem at 
afmontere lidt af de ydre dele. De 6 lig af piloterne 
blev bragt ud, og ingeniøren havde god tid til at 
betragte dem. Det var normale mennesker, men alle 
små af skikkelse, brun hud, fine regelmæssige træk 
og slanke, tynde hænder. Ved mørkets frembrud 
kom en bilkolonne fra USAF, som kørte bort med 
tallerkenen og de døde. 

EN ANDEN INDISKRETION 

Denne indiskretion, som for nogle år siden for¬ 
årsagede vild opstandelse i den amerikanske presse, 
stammer fra Josef Rohrer, en agtet borger og præ¬ 
sident for Pikes Peak Broadcasting Comp., radio¬ 
sender i Pueblo. 


Rohrer sagde, at de flyvende tallerkener, som 
var i den amerikanske regerings besiddelse, allerede 
i 1951 var steget til syv, tre af dem var samtidigt 
nødlandet i Montana. Men der findes en endnu 
mere sensationel kendsgerning: et medlem af besæt¬ 
ningen skulle være blevet reddet og derefter holdt 
i live i to år i en slags kuvøse i en afsidesliggende 
del af Californien. Piloten var ca. 100 cm høj og 
med træk som alle andre mennesker. Stadig ifølge 
Rohrers beretning kunne piloten ikke tale. Han blev 
undervist ved hjælp af billeder, indtil han var i 
stand til at læse og skrive engelsk. Regeringen hav¬ 
de holdt alt dette hemmeligt for ikke at forårsage 
panik i befolkningen. 

Major Keyhoe har omtalt dette tilfælde i sin bog 
»Flying Saucers From Outer Space«, og den ameri¬ 
kanske regering har aldrig fundet det umagen værd 
at dementere dette. Således er US-myndighederne 
altså klar over eksistensen og betydningen af de 
flyvende tallerkener. Tier den amerikanske regering 
kun af frygt for panik og for ikke at forurolige 
befolkningen? Eller har de andre og vigtigere grun¬ 
de til tavshed og dementier? Man spørger sig selv, 
om kontakter mellem tallerkenpiloter og myndighe¬ 
derne har fundet sted? Det er jo klart, at dette 
straks offentligt ville blive dementeret, netop fordi 
de måtte stamme fra troværdige og godt informe¬ 
rede kilder. 

KONTAKT MED MILITÆR- OG 
PRIVATPERSONER 

Efter disse kilder skal der i slutningen af april 
1954 være landet fem rumskibe på Edwards fly¬ 
plads i Sydkalifornien. Dette har også den franske 
lærde Jimmy Giuieu nævnt i sin bog »Black out sur 
les soucoupes volantes« (Tabu om de flyvende taller¬ 
kener). Han angiver, at han har modtaget medde¬ 
lelsen i alle enkeltheder fra sin forbindelse i Ame¬ 
rika. Hans forbindelse var selv øjenvidne. Giuieu 
har meddelt, at han af bestemte grunde må hem¬ 
meligholde sin meddelers rette navn og kalder ham 
ganske enkelt for Smith. Efter opgivelse af Smith, 
der opholdt sig to dage på Edwards flyplads, lan¬ 
dede fem forskellige modeller af flyvende tallekener 
på pladsen. Besætningerne, som var mennesker som 
vi, nærmede sig teknikerne og tillod dem at bese 
maskinernes indre. De gav de militære teknikere 
oplysninger om elektromagnetisk flyvning, ligesom 

de fik oplysninger om instrumenterne ombord. De 
fik også oplysning om maskinernes usynliggørelse 
og atter synliggørelse. Tre personer var i kontakt 
med rummenneskene. Disses navne må ikke nævnes, 
kun den almindelige karakteristik af dem, der lyder 
således: 

1. en bekendt af expræsident Trumann, 

2. en højtstående person fra et presseagentur, og 

3. en biskop fra metodistkirken. 

Da tilstedeværelsen af disse tre personer ikke 
kunne tjene noget militært formål på en militær¬ 
base, må man antage, at landingen forud var aftalt. 
Dette undrer os ikke. Smith sagde videre, at tek¬ 
nikerne var forbløffede, enten dette nu var over lan¬ 
dingen eller over, hvad de havde set i rumskibenes 
indre. Hvad deres øjne havde set, overbeviste dem 
let om rummenneskenes fuldkomne og fremskredne 
teknik. 

ET DEMENTI, SOM ER LIDET 
OVERBEVISENDE 

Efter en sådan begivenhed ventede man en er¬ 
klæring fra præsident Eisenhower, men Det hvide 
Hus var tavs. Tværtimod ilede man med et de¬ 
menti, da efterretningen sivede ud og forårsagede 
uro. 

Dementiet overbeviste ikke, men ansporede til 
større nysgerrighed. Desmond Leslie henvendte sig 
personligt til Edward Airbasen, men modtog kun et 
undvigende svar. Sandsynligvis var ingen så modig 
eller så tåbelig at ville kompromittere sig selv i en 
sådan »hed« sag. 

BETEGNENDE METODER 

Historien har dog en fortsættelse: 

Uanfægtelige vidner, hvis identitet ikke kan rø¬ 
bes, tillader os at tilføje følgende: 

Piloterne understregede den kendsgerning, at ma¬ 
skinerne var ubevæbnede for at vise, at de havde 
fredelige hensigter og ikke var angrebslystne. 

Amerikanerne var dog mistroiske. Den »fineste 
idé«, som de formåede at tilvejebringe, var den at 
fængsle piloterne og bemægtige sig deres maskiner 
for derigennem at afsløre disses hemmeligheder. Da 
piloterne var blevet isoleret, gjorde man forsøg på 
at trænge ind i skibenes indre, men de forblev her¬ 
metisk tillukkede. Man ville så transportere skibene 
ind i hangarerne for at skærme dem mod nysgerrige 


blikke og for i ro og mag at studere dem. Men 
denne sag var yderst besværlig. Rumskibene var 
store og uhyre tunge. Der fandtes ingen maskine, 
som var i stand til at hæve og transportere dem. 
Så besluttede man at bygge hangarer omkring ski¬ 
bene. Da man havde påbegyndt byggeriet, hævede 
rumskibene sig lydløst og forsvandt på få øjeblikke 
op i højden. Mændene, som arbejdede på hanga¬ 
rerne, fik et chock og var bevidstløse i fire dage. 
Overraskelsen var fuldkommen, da amerikanerne 
så, at de godt bevogtede piloter, der forøvrigt for¬ 
gæves var blevet udspurgt, også var forsvundet. 
Vagterne kunne intet erindre, og det var, som om 
deres hukommelse havde et hul, som ikke kunne 
udfyldes. 

VERDENSRUMSBESØGENDES 

OVERLEGENHED 

Det ville være absurd at tænke sig, at sådanne 
fuldkomne væsener med en sådan udvikling kunne 
blive under trussel af amerikanske maskingeværer. 
Vi mener også, at piloterne havde optrådt med 
humanitet og overlegenhed, for hvem kunne have 
hindret, at de totalt havde ødelagt Edwards basen 
eller udført endnu større og udbredte aktioner? Med 
deres midler havde det sikkert kun drejet sig om at 
trykke på en knap. 

Deres aktion havde kun nået at overbevise dem 
om, at regeringerne på Jorden endnu ikke var 
modne til besøg af højere udviklede væsener og 
endnu mindre moden til at få en højere udviklet 
videnskab skænket som gave. 

De ikke-jordiske rumskibe er resultatet af en vi¬ 
denskab og teknik, som er vor egen langt, langt 
overlegen. Menneskene på Jorden er endnu ikke 
nået så langt, at de har fundet nøglen til betydnin¬ 
gen heraf. Det ville være det samme, som hvis man 
stillede en primitiv fra urskoven overfor en elek¬ 
tronhjerne. Han ville intet forstå. 

LUFTVÅBNET I WLADIWOSTOCK 
ÅBNER ILD MOD UFOs 

I august 1954 meddelte Reuteragenturet, at luft¬ 
våbnet i Wladiwostock den 24.7.1954 havde åbnet 
ild mod ukendte flyvende objekter, som kredsede 
over byen. Den 3.8.54 forekom det samme i områ¬ 
det omkring Okliutsk, hvor artilleriet afgav mere 

end 30 skud, som brysk vækkede befolkningen. De 
amerikanske myndigheder i Japan havde omgående 
afgivet forsikring om, at intet fly fra de amerikan¬ 
ske eller japanske stridskræfter havde overfløjet 
anførte områder. Da det forekommer usandsynligt, 
at russerne to gange skulle have beskudt egne fly, 
så sluttede journalisten deraf, at de hemmeligheds¬ 
fulde fly var flyvende tallerkener. Dette er den 
første troværdige efterretning, som er nået Vesten 
fra et land bag jerntæppet. Som man ser, drejer 
det sig ikke om efterretninger, som er bekendtgjort 
af de sovjetiske agenturer, men om indsamlede op¬ 
lysninger fra øjenvidner, som derefter er videregivet 
af europæiske presseagenturer. Indtil dette øjeblik 
har sovjetpressen stadig ignoreret observationer, og 
befolkningen forblev uvidende om, hvad der skete 
i den frie verden. Det var de lejlighedsvise med¬ 
delere, såsom turister, diplomater og udenlandske 
handelsdelegationer, som kunne lade efterretninger 
om overflyvninger af flyvende tallerkener i Rus¬ 
land passere udenom den russiske censur. 

Manglen på nøjagtige efterretninger hindrer os i 
at meddele nærmere enkeltheder, hvilket vi gerne 
ville have gjort. 

Hvad norske diplomater har fortalt, bragtes den 
15.2.55 i italienske aviser. Det drejede sig om en 
flyvende tallerken, som i flere minutter stod ube¬ 
vægelig over Moskva og forårsagede uro hos tusin¬ 
der af overraskede moskovitter. 

FOTOS FRA SIBIRIEN 

To år senere bragte det japanske tidsskrift »Kohn 
Magasin« den meddelelse, at Boris Kubinsky, en 
grubeingeniør fra Olekminsk i Sibirien, den 24.2.57 
på kort afstand havde fotograferet en flyvende tal¬ 
lerken, som var kommet ned nogle få kilometer fra 
byen. Tallerkenen havde derefter lydløst hævet sig 
og var i løbet af få sekunder forsvundet. 

Meddelelsen blev givet af Alexander Darbey, en 
funktionær ved den russiske ambassade i Tokio. 
Sovjetpressen havde endnu en gang ignoreret begi¬ 
venheden. Følgende begivenhed, som også ignore¬ 
redes, indtraf nogle måneder senere, da en flyvende 
tallerken blev fotograferet af teknikerne ved en 
meteorologisk station i den yderste ende af Sovjet¬ 
unionen — hvilken er ikke nærmere oplyst — da 
den landede. Ved denne lejlighed sås tre piloter, 
som kom ud af tallerkenen, så sig om og atter gik 


ind i tallerkenen, som lydløst fløj bort. På grund 
af mangel på film kunne teknikerne desværre ikke 
fotografere piloternes tilsynekomst og tallerkenens 
bortflyvning. Teknikerne havde sagt, at piloterne 
var ca. 150 cm høje og havde et slankt, tyndt lege¬ 
me. Det er overflødigt at meddele, at filmen om¬ 
gående blev beslaglagt af det lokale politi. 

FORÅR 1959 

De fire flyhavne i nærheden af Sverdlovsk, som 
er sædet for et raketkommandantur, var i alarm¬ 
beredskab i 24 timer. Radarstationer signaliserede 
om tilstedeværelse af ukendt fly på himlen, og 
jagere steg op for at opfange flyet. Flere gange gik 
de på vingerne. Straks efter første opstigning med¬ 
delte piloterne til kommandanturet, at de mærke¬ 
lige fly var runde, at de havde en diameter på 
50 m, at de havde en metallisk glans, og at de 
havde lys på ydersiden. Jagerne havde nærmet sig 
flyene, men uden at kunne komme på skudhold, 
fordi de mærkelige fly omgående og med yderst 
overraskende hastighed havde fjernet sig. Da ja¬ 
gerne atter var gået ned på deres bane, kom tal¬ 
lerkenerne atter tilsyne på det samme sted, men for¬ 
svandt omgående, når jagerne var gået på vingerne. 
Denne resultatsløse forfølgelse varede flere timer, 
indtil kommandanturet indså, at det hele var ørkes¬ 
løst og opgav. Tallerkenerne derimod fjernede sig 
ikke. Radarfolkene så dem i over 24 timer, indtil 
de forsvandt med en hastighed på over 20.000 km/t. 
Tildragelsen blev meddelt af to japanske diploma¬ 
ter, som sammen med tusinder af russiske borgere 
overværede jagten på tallerkenerne. I den følgende 
tid ventede enhver, at sovjetmyndighederne ville 
meddele noget herom, men — som sædvanligt — 
var de tavse. Det er næppe svært at antage, at sov¬ 
jets militær er foruroliget over, hvad de flyvende 
tallerkeners hensigt var med at overflyve raket¬ 
baserne ved Sverdlovsk. Muligvis derfor blev cen¬ 
suren skærpet. 

NERVØSITET PÅ GRUND AF 
FLYVENDE TALLERKENER OVER 
USSR 

I foråret 1960 — efter rygter der uophørligt lø¬ 
ber i Moskva — har de flyvende tallerkener inten¬ 
siveret deres flyvning og stadig kommer nærmere 
jordoverfladen. 

I Usbikistan og i Tajistan blev flere områder 
oftere overfløjet. I omegnen af Usbeki ved Samar- 
kand var en flyvende tallerken gået så langt ned, 
at det tykke sne- og isdække smeltede i en omkreds 
af 8 m, hvorved det under snedækket værende græs¬ 
lag forkullede. Vidner havde fotograferet dette for 
at bekræfte det skete. De sendte billederne til den 
lokale avis, men billederne synes aldrig at være 
offentliggjort. Fra andre områder har flere menne¬ 
sker erklæret, at have overværet landingen af flere 
flyvende tallerkener. Fra de opsigtsvækkende fly 
kom deres piloter ud, nærmede sig de skrækslagne 
mennesker og bad om nogle kg sukker og sukker¬ 
varer. 

Alle disse efterretninger har naturligvis frem¬ 
kaldt en forståelig nervøsitet i Sovjetunionens ho- 
vedstæder, f.eks. Moskva, Odessa, Leningrad, Kiew 
o.s.v. Der er afholdt mange møder for et talrigt 
publikum, og ved disse lejligheder blev der vist 
billeder taget af øjenvidner. Moskovitter, som ken¬ 
der udenlandske diplomater og journalister, har hen¬ 
vendt sig til disse og spurgt, om man i Europa og 
Amerika har oplevet noget lignende. 

Regeringens reaktion lod ikke vente længe på sig, 
hvilket i øvrigt kunne forventes. Møderne blev om¬ 
gående forbudt og fotografierne beslaglagt under 
henvisning til, at »dette materiale var egnet til at 
fremkalde en farlig mening i offentligheden«. I de 
følgende dage skred »Prawda« ind — sandsynligvis 
på grund af den voksende foruroligelse. Støttet af 
det kommunistiske partis hele magt offentliggjordes 
en lang artikel for »offentlig« at mane disse fly¬ 
vende tallerkener i jorden. Citat fra avisen: »Disse 
flyvende tallerkener er kun en dum opfindelse af 
amerikanske aviser«, hvilket folket en tid lang 
troede på. »Prawda« bragte også omgående en er¬ 
klæring fra videnskabsmanden Alexander Leonid 
Artsimowich, som hævdede, at »der intet bevis 
fandtes for, at hemmelighedsfulde fly fløj på him¬ 
len over Jorden«. «Prawda« fortsatte med at advare 
sovjetborgerne mod at skænke de påstande tiltro, 
der hævdede eksistensen af flyvende tallerkener, 
fordi disse påstande hemmeligt blev udbredt af im- 
peralisternes krigsophidsere for at forstyrre freden 
i Sovjetunionen. 

TROVÆRDIGE VIDNESBYRD 

Trods alle anstrengelser: interessen blandt sovjet¬ 
borgerne for de flyvende tallerkener fortsatte. Også 


af den simple grund, at observationerne fortsatte. 
Den, der har set dem, er ikke let at overbevise om, 
at det kun drejer sig om et »naturfænomen«. Tilmed 
kom stadig efterretninger om landinger fra yderst 
troværdige vidner. 

Fra disse kilder synes de efterretninger at stamme, 
som fortæller, at talrige områder i den sydlige del 
af det asiatiske Rusland i sommeren 1961 blev over¬ 
fløjet af flyvende tallerkener, hvilket forårsagede 
stor panik blandt befolkningen. »I øvrigt på den 
tid, da russerne sprængte sin megatonbombe). I 
Krasnodowsk, der ligger ved Det kaspiske Hav, 
overværede mange mennesker forbiflyvningen af en 
kæmpestor torpedo, hvis længde blev anslået til ca. 
800. Torpedoen havde nærmet sig byen til en højde 
af kun omkring 2000 m og forårsagede en forståe¬ 
lig angst blandt byens befolkning, som var gået ud 
på gaderne for nærmere at betragte det usædvan¬ 
lige syn. Politiet underrettede omgående komman¬ 
danten på en næliggende militærbase, som straks 
sendte en bevæbnet jagereskadrille på vingerne. In¬ 
den jagereskadrillen nåede ind over byen, blev rum¬ 
skibet langsomt usynligt. Borgerne i Krasnodowsk 
troede næppe deres egne øjne, og dog var rumskibet 
forsvundet. Jagereskadrillen begyndte en støjende 
jagt efter det forsvundne rumskib. Jagerne fløj hid 
og did i forskellig højde over byen. Til sidst indså 
de, at de intet kunne udrette og fløj tilbage til 
deres base. Knap var motorstøjen forstummet, før 
de bestyrtede tilskuere atter så rumskibet langsomt 
blive synligt. Dette unaturlige syn fremkaldte så 
stærk en panik, at tilskuerne flygtede ind i deres 
huse. Rumskibet blev endnu i nogle minutter stå¬ 
ende synligt over byen og bevægede sig så, mens 
en lysende stråle som en flamme skød ud fra agter¬ 
enden. Med tiltagende hastighed og under stadig 
stigen, fjernede rumskibet sig mod vest og forsvandt 
på få sekunder. 

Foruden de efterretninger, som kommer fra Rus¬ 
land, kommer der fra militære og civile piloters 
side efterretninger om iagttagelser. De vestlige dip¬ 
lomater mener, at de fortsatte overflyvninger i 
den offentlige mening har skabt det indtryk, at de 
flyvende tallerkener med forkærlighed kontrollerer 
sovjetområder. Muligvis er dette en af grundene 
til, at de sovjetiske myndigheder benægter observa¬ 
tionerne. Men der er flere grunde: i begyndelsen ma 
sovjetmyndighederne have frygtet, at befolkningen 

kunne komme til at betragte de flyvende tallerke¬ 
ner som en amerikansk overlegenhed i teknik og 
videnskab. Men — én gang fastslået, at de flyvende 
tallerkener ikke var et produkt af den vestlige in¬ 
dustri, men at de kom fra andre planeter, havde 
sovjetmyndighederne ikke anden udvej til forkla¬ 
ring end den, som USAF følger omend med mindre 
tolerance og indrømmelse. Det ville simpelt hen 
være absurd, hvis de sovjetiske myndigheder ville 
indrømme, at sovjetprestigen kunne angribes udefra 
verdensrummet ved tilsynekomst af objekter, som 


ville forvandle de forskellige »Luniks«, »Sputniks« 
o.s.v. til præhistoriske genstande. På samme måde 
ville det være absurd, hvis Sovjet indrømmede, at 
der fandtes beboere på andre planeter, da denne 
indrømmelse også ville vise en for bemærkelsesvær¬ 
dig kontrast med egne dogmer og teorier. Denne 
tavshed og benægtelse var altså det bedste våben 
mod den vigtige »fare«. Derfor gør sovjetmyndig¬ 
hederne rigelig brug heraf. 

Oversat fra UFO Nachrichten. 

Oversætter: Siej. 


DIVERSE 


Spørgeskemaet ? 


Vi takker vore læsere for den interesse, vort 
spørgeskema har været genstand for. Ved- redak¬ 
tionens slutning var der indkommet ca. 200 ud¬ 
fyldte skemaer. Da vi håber, at få endnu flere ske¬ 
maer, ønsker vi ikke at påvirke den endelige be¬ 
dømmelse ved at bringe foreløbige resultater. Mange 
læsere har flittigt benyttet rubrikken for eventuelle 
andre ønsker. Vi skal forsøge at svare på alle de 
stillede spørgsmål og ønsker: 

1. Der ønskes mere billedstof. 

Ønsket vil blive opfyldt i den udstrækning, 
der findes egnet billedmateriale til rådighed 
og som økonomien tillader. Red. påtænker 
også af hensyn til nyere læsere at bringe de 
bedste af de tidligere i UFO-NYT bragte 
billeder. 

2. Der ønskes en fast spalte med elementære 
oplysninger om UFO-sagen. 

Idéen er god, men i stedet for at optage spal¬ 
teplads i bladet påtænker vi at udarbejde en 
pjece på 10-12 sider med de nødvendige op¬ 
lysninger af elementær karakter. 

3. Der ønskes kildeangivelser. 

Vi skal bestræbe os på at opfylde dette onske, 


men vi gør dog opmærksom på, at det ofte 
er svært at få sådanne oplysninger fra for¬ 
fattere, der bor på den anden side af kloden. 

4. Der ønskes astronomiske data om vort sol¬ 
system. 

Ønsket vil blive efterkommet. 

5. Der ønskes diagrammer og byggevejledninger 
til detektorer. 

Ønsket vil blive opfyldt. 

6. Man ønsker kongresberetningen bragt i bla¬ 
det. 

Dette ønske kan ikke opfyldes. Stoffet er for 
omfangsrigt til, at vi kan nå at bringe det i 
bladet i løbet af seks numre. Desuden bør 
beretningen læses i helhed. Vi skal lade ønsket 
om en genoptrykning gå videre til H.C. 

7. Der ønskes udtalelser fra astronomer og an¬ 
dre videnskabsmænd om muligheder for liv 
på andre planeter. 

Ønsket vil blive opfyldt. 

8. Der ønskes litteraturanmeldelser. 

Ønsket vil blive opfyldt. 

9. Flere læsere ønsker at UFO-NYT udsendes 
hver måned. 

Dette ønske kan desværre ikke opfyldes. Re¬ 
daktionen må udføre alt arbejdet i fritiden, 
hvorfor vi kun kan udsende 6 numre om året. 
Udsendelse af 12 numre er desuden dyrere 
end udsendelse af 6 numre. 

Vi takker for de mange gode ønsker, vi har mod¬ 


taget, og vi håber fremover at kunne give Dem 
ærlige og sobre oplysninger om UFO-sagen. De kan 
støtte sagen ved at udbrede kendskabet til UFO¬ 
NYT. 

I næste nummer vil vi besvare flere spørgsmål. 

Redaktionen. (F.P.) 


freU'Lo/rs 



Jeg har hermed gieden av å presentere for 
S.U.F.O.I.s medlemmer en ny type UFO-indikator. 

Med dette foto-elektriske instrument er registre¬ 
ringseffekten minst fordoblet, sammenlignet med de 
nuværende typer. 

Prinsippielt er målestokken folgende: En kom- 
passnål skjærmer for en fotomotstand mot lystil¬ 
forsel. En sidelengs bevegelse av kompas-nålen på 
2 mm og fotomotstanden absorberer nok lys til at 
den kan transportere en strom stor nok til å akti¬ 
visere et micro-relé. Til releets arbeidskontakter 
kobles en ringeklokke og denne vil gi signal straks 


og så lenge nålen avviker 2 mm eller mer fra inn- 
stilte posisjon. 

Denne registreringsmetode har den åpenbare for¬ 
del at selv en så liten avvikelse som 2 mm vil gi et 
pålitelig siganl, samtidig som en har elemnert det 
usikkerhetsmoment som kontakten mellem stål og 
solv, ved lav spenning, representerer ved de nuvæ¬ 
rende typer. 

Den foto-elektriske UFO-indikator består av to 
hovedkomponenter (Ringeklokken ikke medregnet). 
Impulsgiveren, hvori befinner seg, en opplagret 
kompassnål samt en fotomotstand plasert under en 

linse i lokket. Huset er utfort i rustfritt stål og har 
som utvendige mål 30,40,90 mm. 2 m plastkabel 
med bananstikkere er tilsluttet giveren. Impulsgive¬ 
ren må under bruk belyses med minimum 5-10 W i 
en avstand av ca. 50 cm. 

Relé-boksen, som er den andre hovedkomponen¬ 
ten, huser blandt annet, trafo, likeretter, relé samt 
bossinger for bananstikkere. Bossingerne, som er 
numrert fra 1 til 6, er for tilslutning av impuls¬ 
giver, ringeklokke og 24 V batteri. Batteriet brukes 
bare hvor nett-tilkobling ikke er mulig. Ledninger, 
påmonteret bananstikkere, for de forskellige sam- 
menkblinger medfolger. Relé-boksen, som er utfort 
i stål, har målene 55, 80, 88 mm. 


(Dette var den oprindelige model. Vi har mod¬ 
taget oplysning om en ændring i udstyret. Red.). 

En forandring ved utstyret er at impulsuniten er 
utstyrt med lyskilde. Forsterkerboksen som tidligere 
var av »18-8« stål, er nå utfort i silumin. 

Utstyret, som kommer på 125 D Kr., kan bestil¬ 
les hos undertegnede og sendes pr. postoppkrav. 
Leveringstid ca. 14 dager; 

Trygve Larsen , 

Vinterrovn. 25, Honefoss, 
Norge. 


Foto-gåden. 

I UFO-NYT for sept./okt. er der en lille artikel 
om lysfænomener, der er set på fotografier, uden 
at de samtidig er observeret visuelt. Man viste et 
fotografi taget på en engelsk flyvebase. Man har 
verden over adskillige eksempler på samme fæno¬ 
men. I Sovjetunionen blev der også engang offent¬ 
liggjort en serie fotografier, der viste et lys af sam¬ 
me slags, men billederne var fulgt af en artikel, der 
hævdede, at fænomenerne, som optrådte på filmen, 
var reflekser. Tillige havde man eftergjort refleks¬ 
erne på andre film, så der skulle ikke være megen 
tvivl tilbage. I NICAP’s nye bog »The UFO Evi- 
dence«, som er den rapport, der blev afleveret til 
den amerikanske kongres (og som ventes oversat og 
udgivet på dansk), har man grundigt analyseret 
UFO-fotografier og rapporter. Man er også her 
kommet til den konklusion, at fænomener af samme 
slags som ovennævnte skyldes lysreflekser af for¬ 
skellig art. Som en lille kuriositet kan nævnes, at 
holder man et par briller (til langsynede) op foran 
en lyskilde, således at lyset falder på en flade (en 
væg f.eks.) kan man, ved at dreje brillen i forskel¬ 
lige retninger i forhold til lyskilden, få »lysbilleder«, 
som i høj grad ligner de reflekser, der er fremkom¬ 
met på fotografier. 

På den anden side har man fra observationer 
fået eksempler på scout-ships, der har været i be¬ 
siddelse af kraftfelter, som sammen med selve far¬ 
tøjet, har dannet lysende felter, der kunne have lig¬ 


hed med reflekserne. Fra Norge har man et eksem¬ 
pel, hvor der er kommet et lysfænomen på en film, 
uden fænomenet dog er blevet iagttaget med det 
blotte øje. Lyset har i dette tilfælde imidlertid en 
nogen anden form, nemlig en cirkel med en lang 
hale nedenunder. Halen spidser ikke som på de 
andre fotografier. Vi modtog engang en rapport fra 
Kastrup, hvor der ude over Sundet var iagttaget 
nøjagtigt det samme fænomen, som man ser på 
fotografierne, — blot var dette fænomen ikke ly¬ 
sende, men var at se til nærmest som mørk røg. Der 
havde umiddelbart forinden været objekter i områ¬ 
det, så vi antog, at dette særprægede fænomen, der 
var ca. 30 meter i diameter, var et kraftfelt, der 
var blevet tilbage, efter at objektet havde foretaget 
en kraftig manøvre, formodentlig acceleration til 
stor hastighed på kort tid fra stilleståen. 

En af de mere fantasifulde, amerikanske kontakt¬ 
personer lavede engang en beskrivelse af en såkaldt 
»lysmotor«. Det var alle tiders refleksfotografi, 
hvorover han byggede en udetailleret forklaring 
over UFOernes fremdriftsmidler. Man har ikke hørt 
noget til den siden, så der har åbenbart ikke været 
meget fremtid i den. 

Konklusionen må være, at de lysende objekter, 
som af og til optræder på film, og som har den 
omtalte form, efter alt at dømme er reflekser. Hvis 
de samtidig er iagttaget visuelt og værende i bevæ¬ 
gelse, er der tale om UFOer. Dette er det nærme¬ 
ste, vi kan komme det for øjeblikket, så får De et 
lysfænomen i kassen, så henvend Dem altid til 
SUFOI for en sikkerheds skyld ... ej 

Ovennævnte prisangivne bøger haves på lager og 
kan leveres omgående. Til de anførte priser kom¬ 
mer eventuelt opkrævningsgebyr. 

Endvidere kan alle andre ikke udgåede uden¬ 
landske UFO-bøger leveres, men vi må regne 
med ca. 6 ugers leveringstid. Prisen på udenlandske 
UFO-bøger — som altid er indbundet — ligger om¬ 
kring de 30,00 kr. Send Deres bestilling til H. C. 
Petersen — mange af bøgerne er snart udsolgt! 

Kontaktadresser i Danmark 

De af vore danske læsere, der (fortsat) kunne tænke 
sig at stå opført her — som en slags lokalrepræsen¬ 
tanter, til hvem eventuelle nye interesserede kan hen¬ 
vende sig og finde »ligesindede« — bedes snarest, 
og inden 1. maj indsende NAVN og nuværende 
ADRESSE samt evt. TELEFON til redaktionen. 
















UFO-KONTAKT? 


BOB RENAUD, som ses på det øverste venstre 
billede, holder i hånden den mikrofon, som han 
påstår at have benyttet i en samtale med rumfolk. 
Han hævder også, at han via den runde TV-skærm 
på nederste venstre billede har set det indre af 
rumfolkenes rumskib. Billedet til højre viser rum¬ 
skibet, som er fotograferet gennem et vindue. 


Mærkelig beretning fra Irland — UFO-landing i 1922. 


Hr. redaktør! 

Eksistensen af flyvende objekter, som med¬ 
fører mennesker fra andre planeter, er højst 
sandsynlig og ikke noget at le af. Jeg vil 
gerne omtale en hændelse, der skete for mange 
år siden, før folk akcepterede den kendsger¬ 
ning, at vi fra tid til anden har ikke-jordiske 
besøgende iblandt os. Det var en aprilaften i 
1922; stedet var Donegal County i den Irske 
Republik. På den tid rasede en borgerkrig, og 
hæren, som jeg tilhørte, udkæmpede spredte 
bagtropsfægtninger - hovedsagelig i bjergene. 
En aften lagde jeg mig træt og modløs i ind¬ 
gangen til en gammel hule. I det svindende 
tusmørke bemærkede jeg, at så godt som alle 
de tornbladede buske og græsset, der groede 
omkring hulens indgang, var afsvedet og 
brændt. Hulens eneste beboere var syge og 
sårede mænd, ude af stand til at gå. De 6 
raske soldater, som tog sig af dem, fortalte 
mig en besynderlig historie, der på den tid 
lød usandsynlig og lidet overbevisende. 

Der var sket det, at de tidligt den morgen 
var blevet vækket af en snurrende støj ude 
fra det fri. De troede, det var en fjendtlig 
panserbil og åbnede øjeblikkeligt ild. I mørket 
før solopgang var det vanskeligt at se gen¬ 
standen, de skød på, men efter en livlig ge- 
værsaive, blev der gjort gengæld med flamme¬ 
kastning mod hulen. Dens forsvarere måtte 


trække sig tilbage for den frygtelige hede. Al 
underskov var nu i lys lue, og røgen bølgede 
ind i hulen, så det drejede sig om enten at 
møde flammekasteren eller kvæles ihjel - et 
vanskeligt valg, da det betød døden i begge 
tilfælde. Den tiltagende mangel på frisk luft 
fik dem til at vælge det første. Da de løb ud 
af åbningen, så de den flammekastende gen¬ 
stand begynde at stige til vejrs. Den var let 
at se i solopgangens første lys - med cirkulær 
form og lys af udseende - som lavet af alumi¬ 
nium. Nogle af de mænd, der så dette mær¬ 
kelige fænomen, er uden tvivl i live den dag i 
dag og kan bekræfte beretningen. Hvad angår 
mig selv, kan jeg kun bevidne den afsvedne 
og brændte underskov. Her er endnu et vid¬ 
nesbyrd til støtte for den teori, at flyvende 
objekter eksisterer Lawrence Bradley. 

Kilde: »The Watford and West-Herts 

Post« - 30.4.64. 

N. I.| C. A. P. Reporter, december 1964. 

Tilbage står spørgsmålet: Skal dette udlæg¬ 
ges som fjendtlighed fra rumfolkenes side, 
som selvforsvar - eller som en rask, men for 
så vidt »harmløs« lille forskrækkelse til de 
gode irlændere - da man »jo alligevel skulle 
skrue op for magnetfeltet« i forbindelse med 
bortflyvningen? BJ. 













